                                                                                                                 Sąlygų priedas Nr. 3

PAPRASTOJO REMONTO DARBŲ RANGOS VIEŠOJO PIRKIMO-PARDAVIMO SUTARTIS 

I. SPECIALIOJI DALIS

2026 m.                   mėn.     d.  Nr.
Vilnius

Generolo Jono Žemaičio Lietuvos karo akademija (toliau – LKA), atstovaujama štabo viršininko plk. Deniso Starikovičiaus, vadovaudamasis Generolo Jono Žemaičio Lietuvos karo akademijos viršininko 2026 m. vasario 26 d. įsakymu Nr. V-174 ,,Dėl įgaliojimų suteikimo“, 1.1.17. papunkčiu suteiktu įgaliojimu pagrindu (toliau – Užsakovas), ir UAB „---------------“, juridinio asmens kodas ----------------, atstovaujama direktoriaus ----------------------, veikiančio pagal įmonės įstatus (toliau – Rangovas), toliau kartu šioje remonto darbų rangos viešojo pirkimo-pardavimo sutartyje vadinami „Šalimis“, o kiekvienas atskirai – „Šalimi“, vadovaudamosi Lietuvos Respublikos viešųjų pirkimų įstatymu (toliau – Viešųjų pirkimų įstatymas) ir Mažos vertės pirkimų tvarkos aprašu, patvirtintu Viešųjų pirkimų tarnybos direktoriaus 2017 m. birželio 28 d. įsakymu Nr. 1S-97 „Dėl mažos vertės pirkimų tvarkos aprašo patvirtinimo“, sudarė šią Paprastojo remonto darbų rangos viešojo pirkimo-pardavimo sutartį, toliau vadinamą „Sutartimi“, ir susitarė dėl toliau išvardintų sąlygų.

	1. Sutarties objektas
1.1. Rangovas įsipareigoja savo jėgomis, medžiagomis, rizika ir atsakomybe pagal teisės aktuose, Sutartyje, Sutarties 2 priede „K-9 pastato fasado defektinių vietų remonto darbų techninė specifikacija“ (toliau – Sutarties 2 priedas) pateiktoje techninėje specifikacijoje ir kituose Sutarties prieduose nustatytus reikalavimus atlikti K-9 pastato fasado defektinių vietų remonto darbus (toliau – darbai), o Užsakovas įsipareigoja priimti tinkamai atliktus darbus bei už juos sumokėti Rangovui Sutartyje ir jos prieduose nustatyta tvarka ir sąlygomis.
1.2. Rangovo atliekami darbai ir kiti sutartiniai įsipareigojimai detalizuojami kituose Sutarties punktuose ir Sutarties prieduose.

	2. Darbų kaina/kainodaros taisyklės
2.1. Pradinės Sutarties vertė yra 000000,00 Eur (eurai, 00 ct) be PVM. PVM sudaro 0000,00 Eur (eurai, ct).  Į Pradinės Sutarties vertę (toliau – Sutarties kaina) yra įskaičiuota darbo jėgos, įrenginių, mechanizmų darbo ir medžiagų kaina, visas su dokumentų, kurių reikalauja Užsakovas, rengimu bei pateikimu, susijusios išlaidos, aprūpinimo įrankiais, reikalingais darbams atlikti, išlaidos, mokesčių, draudimo, garantijų, transportavimo, apsaugos ir visos kitos, su darbų atlikimu susijusios, įmanomos išlaidos. 
2.2. Sutarties kaina detalizuota šios Sutarties 1 priede „K-9 pastato fasado defektinių vietų remonto darbų kiekiai, kainos ir įkainiai“ (toliau – Sutarties 1 priedas). 
2.3. Pagal Sutarties bendrosios dalies 2.5 punktą, taikomas 10 (dešimties) procentų dydis Sutarties 1 priedo eilės Nr. 1 ir 7 nurodytiems darbams.
2.4. Sutarčiai taikomas mišrus Sutarties kainos/įkainio apskaičiavimo būdas. Sutarties 1 priedo eilės Nr. 2-6 nurodytiems darbams yra taikomas fiksuoto įkainio apskaičiavimo būdas. Sutarties 1 priedo eilės Nr. 1 ir 7 nurodytiems darbams yra taikomas fiksuotos kainos apskaičiavimo būdas. Sutarties kainos peržiūros atvejai ir sąlygos nurodyti Sutarties bendrosios dalies 2.2 punkte.
2.5. Sutarties 1 priedo eilės Nr. 1 ir 7 nurodyti darbų dydžiai – statybos produktų kiekis, įrenginių, mechanizmų skaičius ir darbų (statinio, jo elementų baigtinių darbų ir jiems atlikti reikalingų resursų) apimtis (išreikšta statybos darbų vienetais) – yra apytikriai ir neturi būti laikomi faktiniu ir tiksliu statybos darbų, kuriuos Rangovui reikia atlikti, kiekiu.


	3. Mokėjimo sąlygos
3.1. Pagal tarpinius atliktų darbų aktus Rangovui mokėtinos sumos apskaičiuojamos vadovaujantis Sutarties 1 priede nurodytomis darbų kainomis/įkainiais ir Sutarties specialiosios dalies 2.3-2.5 punktų sąlygomis, nustačius faktinį per praėjusį mėnesį Rangovo atliktų darbų kiekį. Rangovas, prieš pateikdamas Sutarties bendrosios dalies 5.1 papunktyje nurodytus dokumentus, privalo nustatyti atliktų statybos darbų faktinį kiekį, o Užsakovas per 5 darbo dienas patvirtinti pasirašydamas atliktų darbų aktą, išskyrus atvejus, kai Rangovo atliktas darbas neatitinka Sutarties. Tokiu atveju Užsakovas turi teisę reikalauti Rangovo pateikti pakoreguotus mokėjimo dokumentus atitinkamai sumažinant tarpinio mokėjimo sumą arba atsisakyti pasirašyti minėtus dokumentus iki nustatyti trūkumai bus ištaisyti. Užsakovas sumoka Rangovui už darbus tik tuo atveju, jei sąskaita yra pateikiama naudojantis „SABIS“ priemonėmis.
3.2. Pagal tarpinius atliktų darbų aktus Rangovui gali būti sumokėta ne daugiau kaip 80 proc. Sutarties kainos. Likusi 20 proc. Sutarties kainos suma Rangovui sumokama tik užbaigus visus Sutartyje numatytus darbus, atlikus Statinio (statinio dalies) pripažinimo suremontuotu procedūras, pasirašius Atliktų darbų rezultato perdavimo-priėmimo aktą ir Rangovui pateikus garantinių įsipareigojimų įvykdymą užtikrinantį dokumentą. Tuo atveju jei Rangovas nepateikia Užsakovui garantinių įsipareigojimų įvykdymą užtikrinančio dokumento, tačiau įvykdomos visos kitos šiame punkte numatytos sąlygos, tokiu atveju Rangovui bus sumokama ne daugiau kaip 95 proc. Sutarties kainos. Likusiai 5 proc. nuo Sutarties kainos sumai ir jos sumokėjimui Rangovui taikomos Sutarties bendrosios dalies 5.8 punkte nustatytos sąlygos.
3.3. Avansas nenumatytas.
3.4. Tiesioginio atsiskaitymo su subtiekėjais (subrangovais) sąlygos, numatytos Sutarties bendrosios dalies 5.7 punkte.

	4. Darbų atlikimo vieta, terminai ir sąlygos
4.1. Darbų atlikimo vieta – Generolo Jono Žemaičio Lietuvos karo akademija, Vilniuje, Šilo g. 5A.
4.2. Darbų atlikimo terminas – Rangovas įsipareigoja atlikti visus Sutartyje numatytus darbus ne vėliau kaip iki 2026 m. spalio 16 d. Į šį terminą neįskaitomas galimas Sutarties sustabdymas, numatytas Sutarties bendrosios dalies 10 punkte.
4.3. Vykdant Sutartį Sutarties bendrosios dalies 4.2.12.2 punktas netaikomas.
4.4. Rangovas, prieš pradedamas vykdyti Sutarties 1 priedo eilės Nr. 2-6 nurodytus darbus, privalo raštu suderinti su Užsakovu šių darbų vykdymo vietas ir reikalingą atlikti kiekį. Užsakovas neįsipareigoja nupirkti visą Sutarties 1 priedo eilės Nr. 2-6 nurodytų darbų kiekį. 
4.5. Rangovas turi užtikrinti greta darbų zonos ir joje esančių žmonių ir turto apsaugą nuo darbų keliamų pavojų. Atliekant remonto darbus, visos darbų zonos turi būti aptvertos ir įrengti įspėjamieji ženklai informuojantys, kad netoliese yra pavojaus zona. Rangovas įsipareigoja savo jėgomis ir priemonėmis užtikrinti įspėjamųjų ženklų ir aptvėrimų tinkamą įrengimą. 
4.6. Rangovas privalo darbų vykdymo metu nepažeisti šalia darbų zonoje esančių komunikacijų, pastato konstrukcijų, autotransporto priemonių, kito turto. Rangovas, pažeidęs komunikacijas, pastato konstrukcijas, apdailą ar kitą turtą, privalo nedelsiant, bet ne vėliau kai per 2 valandas informuoti Užsakovą bei atlyginti Užsakovo visus patirtus nuostolius. 
4.7. Rangovas prisiima visą atsakomybę, kad statybos darbus atliktų tik asmenys turintys suformuotus galiojančius skaidriai dirbančiojo ID kodus. Kodai turi būti pateikti Užsakovui. 
4.8. Visoms medžiagoms ir gaminiams turi būti pateiktos eksploatacinių savybių deklaracijos vadovaujantis statybos techniniu reglamentu STR1.01.04:2015 „Statybos produktų, neturinčių darniųjų techninių specifikacijų, eksploatacinių savybių pastovumo vertinimas, tikrinimas ir deklaravimas. Bandymų laboratorijų ir sertifikavimo įstaigų paskyrimas. Nacionaliniai techniniai įvertinimai ir techninio vertinimo įstaigų paskyrimas ir paskelbimas“, patvirtintu Lietuvos Respublikos aplinkos ministro 2015 m. gruodžio 10 d. įsakymu Nr. D1-901.
4.9. Esminiu Sutarties pažeidimu laikomi šiame punkte nurodyti atvejai: 
4.9.1. Rangovas per 10 darbo dienų nuo prašymo iš Užsakovo gavimo dienos nepateikia prašomų dokumentų nurodytų Viešųjų pirkimų įstatymo 51 straipsnio 12 dalyje, kad nėra sąlygų, numatytų Viešųjų pirkimų įstatymo 45 straipsnio 21 dalyje. 
4.9.2. paaiškėja, kad naudojamų Prekių kilmė yra iš valstybių ar teritorijų, nurodytų Viešųjų pirkimų įstatymo (toliau – VPĮ) 92 straipsnio 15 dalyje įvardytame sąraše. 
4.9.3. paaiškėja, kad Rangovas, jo subtiekėjai, ūkio subjektai, kurių pajėgumais remiamasi, sutarties vykdymo metu naudojamos Prekės (įskaitant jos sudedamąsias dalis) gamintojas ar juos kontroliuojantys asmenys yra registruoti (juridiniai asmenys), yra nuolat gyvenantys (fiziniai asmenys) valstybėse ar teritorijose, nurodytose VPĮ 92 straipsnio 15 dalyje įvardytame sąraše. 
4.9.4. paaiškėja, kad Rangovas vykdant Sutartyje numatytus įsipareigojimus pasitelkia priešiškų valstybių piliečių (darbuotojų, subtiekėjų ir kt.), kai jiems reikia patekti į karinę teritoriją. Priešiškomis valstybėmis yra laikomos valstybės, nurodytos Nacionalinio saugumo strategijoje, patvirtintoje Lietuvos Respublikos Seimo 2002 m. gegužės 28 d. nutarimu Nr. IX-907 „Dėl Nacionalinio saugumo strategijos patvirtinimo“, taip pat Valstybių ar teritorijų, kurių tiekėjai, jų subtiekėjai, ūkio subjektai, kurių pajėgumais yra remiamasi, gamintojai, Prekes pristatantys, montuojantys, trūkumus šalinantys ar garantinę priežiūra vykdantys asmenys ar juos kontroliuojantys asmenys nelaikomi patikimais, sąraše, patvirtintame Lietuvos Respublikos Vyriausybės 2022 m. kovo 30 d. nutarimu Nr. 280 „Dėl Lietuvos Respublikos viešųjų pirkimų įstatymo 92 straipsnio 13, 14 ir 15 dalių nuostatų įgyvendinimo“. Šis punktas netaikomas, kai asmuo yra oficialus šių valstybių atstovas vykdantis įsipareigojimus, kylančius iš tarptautinių sutarčių, taip pat išimtinius atvejus, kai siekdami užtikrinti krašto apsaugos sistemos (toliau – KAS) institucijoms priskirtų uždavinių ir funkcijų įgyvendinimą, Lietuvos Respublikos krašto apsaugos ministerijos vadovybė (krašto apsaugos ministras, krašto apsaugos viceministrai, Krašto apsaugos ministerijos kancleris) raštu priima sprendimą dėl nurodytų asmenų įleidimo į Lietuvos Respublikos krašto apsaugos ministerijos ir KAS institucijų (išskyrus Lietuvos kariuomenę ir Antrąjį operatyvinių tarnybų departamentą prie Krašto apsaugos ministerijos (toliau – AOTD)) valdomas karines teritorijas, o Lietuvos kariuomenės vadas – dėl patekimo į Lietuvos kariuomenės valdomas karines teritorijas, AOTD direktorius – dėl patekimo į AOTD valdomas teritorijas. 
4.9.5. paaiškėja, kad Rangovas Sutarties vykdymo metu nesilaiko Tiekėjų etikos kodekso (https://vpt.lrv.lt/media/viesa/saugykla/2024/1/w2fscibRf-4.pdf) (toliau – Kodeksas) 49 punkto nuostatų, t. y. vykdo veiklas karinę agresiją prieš Ukrainą vykdančiose šalyse ar (ir) yra įmonių grupės, kurios bet kuris narys, vykdo veiklą karinę agresiją prieš Ukrainą vykdančiose šalyse, nariu ir (ar) dalyvauja tokios įmonių grupės veikloje per savo vadovą, kito valdymo ar priežiūros organo narius ar kitą asmenį (kitus asmenis), turintį (turinčius) teisę atstovauti Rangovui ar jį kontroliuoti, jo vardu priimti sprendimą, sudaryti sandorį, asmenį (asmenis), turintį (turinčius) teisę surašyti ir pasirašyti Rangovo finansinės apskaitos dokumentus arba remiasi pajėgumais ir (ar) sudaro subtiekimo sutartį (-čių) su subtiekėju (-ais) netenkinančiu (-ais) šios sąlygos arba Rangovas neužtikrina, kad anksčiau minėtų Kodekso nuostatų laikytųsi visi Rangovas pasitelkti tretieji asmenys (subtiekėjai ar kiti ūkio subjektai, kurių pajėgumais Rangovas remiasi). Šio punkto nuostatos netaikomos, jeigu Rangovas nedelsiant informuoja Užsakovą apie Sutarties galiojimo metu atsiradusias aplinkybes, susijusias su Rangovo elgesio neatitikimu bet kuriai Kodekso ar kitų viešųjų interesų apsaugai skirtų teisės aktų nuostatai ir Sutarties vykdymo metu Rangovui pažeidus Kodekso nuostatas Užsakovas priima sprendimą leisti Rangovui pašalinti nustatytus pažeidimus (išskyrus nusikaltimų, kitų šiurkščių teisės aktų pažeidimų atvejais) per Rangovo nustatytą protingą terminą bei Rangovas nustatytu terminu pažeidimą pašalina.

	5. Kitos šalių teisės ir pareigos
5.1. Rangovas įsipareigoja užtikrinti, kad statyboje naudojamų statybos produktų (įskaitant jų sudedamąsias dalis) kilmė nėra iš valstybių ar teritorijų, nurodytų Viešųjų pirkimų įstatymo (toliau – VPĮ) 92 straipsnio 15 dalyje įvardytame sąraše.
5.2. Rangovas įsipareigoja užtikrinti kad, jo subtiekėjai, ūkio subjektai, kurių pajėgumais remiamasi, rangovo statyboje naudojamų statybos produktų (įskaitant jų sudedamąsias dalis) gamintojas ar juos kontroliuojantys asmenys nėra registruoti (juridiniai asmenys), nėra nuolat gyvenantys (fiziniai asmenys) valstybėse ar teritorijose, nurodytose VPĮ 92 straipsnio 15 dalyje įvardytame sąraše.
5.3. Rangovas įsipareigoja Sutartyje nustatytu laiku ar terminais pradėti, kokybiškai atlikti ir baigti ir Sutartyje nustatyta tvarka perduoti Užsakovui visus Sutartyje nurodytus darbus ir savo sąskaita ištaisyti defektus, nustatytus iki visų darbų perdavimo Užsakovui ir / ar garantiniu laikotarpiu.
5.4. Užsakovas turi teisę bet kuriuo metu pareikalauti iš Rangovo pateikti pagrindžiančius dokumentus, kad nėra sąlygų, numatytų VPĮ 45 straipsnio 21 dalyje. Rangovas privalo pateikti Užsakovo prašomus dokumentus ne vėliau kaip per 5 darbo dienas nuo prašymo gavimo dienos.
5.5. Kitos šalių teisės ir pareigos numatytos Sutarties bendrojoje dalyje.

	6. Papildomi darbai
Papildomų darbų sąlygos nustatytos Sutarties bendrosios dalies 2.9-2.12 punktuose.

	7. Šalių atsakomybė
Sutartinės atsakomybės taikymo Rangovui sąlygos numatytos Sutarties bendrosios dalies 8 punkte.

	8. Sutarties galiojimas, pratęsimas, nutraukimas
8.1. Sutartis galioja iki visiško Šalių sutartinių įsipareigojimų įvykdymo.
8.2. Užsakovas turi teisę Sutarties bendroje dalyje nustatyta tvarka šią Sutartį vienašališkai nutraukti:
8.2.1. Rangovui nepateikus Užsakovui Sutarties specialiosios dalies 5.4 punkte nurodytų dokumentų;
8.2.2. paaiškėjus aplinkybėms, atitinkančioms bent vieną iš VPĮ 45 straipsnio 21 dalyje išvardintų sąlygų.
8.2.3. Rangovui daugiau kaip 5 (penkias) darbo dienas nuo Sutarties įsigaliojimo dienos, nepradėjus vykdyti darbų ar daugiau kaip 10 (dešimt) darbo dienų vėluojant atlikti darbus Sutarties specialiosios dalies 4.2 punkte nustatytu terminu.
8.2.4. Rangovui vienašališkai sustabdžius darbų vykdymą, išskyrus tuos atvejus, kai teisė Rangovui laikinai sustabdyti darbus numatyta Sutartyje;
8.2.5. kitais Sutarties bendrojoje dalyje nustatytais atvejais.
8.3. Sutarties specialiosios dalies 8.2.1 ir 8.2.3 papunkčiuose nurodyti atvejai laikomi esminiais Sutarties sąlygų pažeidimais.
8.4. Visi Sutarties ir jos priedų pakeitimai ir papildymai galioja, jeigu jie yra sudaryti raštu ir pasirašyti abiejų Šalių ar jų įgaliotų atstovų.

	9. Sutarties įvykdymo užtikrinimas 
Sutarties įvykdymui užtikrinti draudimo bendrovės laidavimo rašto arba banko garantijos nebus reikalaujama.

	10. Subrangovai:
10.1. Rangovas šiai Sutarčiai vykdyti subrangovo (-ų) nepasitelks.
10.2. Rangovo Sutartyje nurodytas subrangovas (-ai) gali būti pakeičiamas (-i) kitu (-ais) Sutartyje nenurodytu (-ais) subrangovu (-ais) tik šiais atvejais (jeigu pasitelkiamas subrangovas):
10.2.1.	kai subrangovas (-ai) bankrutuoja, yra likviduojamas ar susidaro analogiška situacija;
10.2.2.	kai subrangovas (-ai) dėl objektyvių priežasčių (nutrūkus teisiniams santykiams su Rangovu, subrangovui atsisakius atlikti darbus, subrangovo specialistui išėjus atostogų, susirgus, susižeidus, mirus, subrangovui netekus kvalifikacijos ir pan.) nebegali atlikti visų ar dalies Sutartyje nurodytų darbų;
10.3.	Sutartyje nustatyto subrangovo (-ų) keitimas kitu galimas tik iš anksto raštu suderinus su Užsakovu. Prašymas dėl Sutartyje nustatyto subrangovo (ų) keitimo kitu, Užsakovui pateikiamas raštu, nurodant tokio keitimo priežastis. Naujas subrangovas (-ai) privalo atitikti visus subrangovui (-ams) viešojo pirkimo, kurio pagrindu pasirašyta ši Sutartis, pirkimo sąlygose nustatytus kvalifikacinius reikalavimus. Rangovas kartu su informacija apie naujus subrangovus pateikia Užsakovui subrangovo pašalinimo pagrindų nebuvimą ir kvalifikaciją patvirtinančius dokumentus.
10.4.	Rangovas privalo nedelsiant informuoti apie Sutarties bendrosios dalies 10.2 punkte minėtos informacijos pasikeitimus visu Sutarties vykdymo metu, taip pat apie naujus subrangovus, kuriuos jis ketina pasitelkti vėliau, kartu su informacija apie naujus subrangovus pateikiami ir subrangovo pašalinimo pagrindų nebuvimą ir ne žemesnę kvalifikaciją, nei tą, kuri buvo nustatyta pirkimo dokumentuose, patvirtinantys dokumentai.

	11. Kitos sąlygos
11.1. Šią Sutartį sudaro Sutarties specialioji ir bendroji dalys, jos priedai. Jeigu tarp Sutarties specialiosios ir bendrosios dalies sąlygų yra prieštaravimų, taikomos Sutarties specialiosios dalies sąlygos.
11.2. Rangovas skiria už Sutarties vykdymą atsakingą asmenį – --------------------, tel. Nr. +370, el. p. info@.lt 
11.3. Užsakovo techniniai prižiūrėtojai – LKA Statinių priežiūros skyriaus projektų vadovas Jonas Lukšys. 
11.4. Užsakovo atsakingas asmuo už Sutarties vykdymą – Jonas Lukšys, tel. Nr. +370 5 2103683, +370 622 96063 el. p. jonas.luksys@mil.lt ;
11.5. Asmuo, atsakingas už Sutarties ir pakeitimų paskelbimą – Andrejus Vysockis tel. Nr. +370 706 76185, el. p.  andrejus.vysockis@mil.lt ;
11.6. atsakingas už sutarties vykdymo kontrolę – Regimantas Diržinauskis, el. p. lka.sutartys@mil.lt. 
11.7. Šia Sutartimi Rangovas įgaliojamas užtikrinant Statybos įstatymo 221 straipsnio 3 ir 4 dalyse nustatytų, įskaitant statybvietėje esančių asmenų tapatybės identifikavimo, kodų ar tapatybės priemonių turėjimą ir jų pateikimą teisės aktų nustatytais atvejais ir tvarka, reikalavimų laikymąsi. Rangovui tenka visą atsakomybė dėl šiame punkte nustatytų pareigų nevykdymo ar netinkamo jų vykdymo.
11.8. Vadovaujantis LR APM 2011-06-28 d. įsakymas Nr. D1-508 „Dėl aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“:
4.3. perkamai paslaugai ar darbui tiekėjas taiko aplinkos apsaugos vadybos sistemos reikalavimus pagal standartą LST EN ISO 14001 „Aplinkos vadybos sistemos. Reikalavimai ir naudojimo gairės“ (toliau – LST EN ISO 14001) arba Europos Sąjungos aplinkosaugos vadybos ir audito sistemą (toliau – EMAS) ar kitus aplinkos apsaugos vadybos standartus, pagrįstus atitinkamais Europos arba tarptautinių standartizacijos organizacijų priimtais standartais, ar kitais tiekėjo pateiktais lygiaverčiais įrodymais.
151.1. Rangovas privalo pastatų paprastojo remonto darbams naudoti statybinės medžiagas kuriuos atitinka minimalius aplinkos apsaugos kriterijus nurodytus „XIII skyriuje Statybinės medžiagos“).


	12. Sutarties priedai: 
12.1. Sutarties priedas Nr. 1 „K-9 pastato fasado defektinių vietų remonto darbų kiekiai, kainos ir įkainiai (Rangovo konkurso pasiūlymas)“, 1 lapas.
12.2. Sutarties priedas Nr. 2 „K-9 pastato fasado defektinių vietų remonto darbų techninė specifikacija“, 3 lapai.
12.3. Sutarties priedas Nr. 3 „Atliktų darbų rezultato perdavimo priėmimo aktas“ (forma), 1 lapas.

PAPRASTOJO REMONTO DARBŲ RANGOS VIEŠOJO PIRKIMO-PARDAVIMO SUTARTIS

II. BENDROJI DALIS

1. Sąvokos
1.1. Šioje sutartyje naudojamos pagrindinės sąvokos:
1.1.1. Darbai – paprastojo remonto darbai, kuriuos pagal Sutartį privalo atlikti Rangovas.
1.1.2. Darbų pradžia – Statybvietės perdavimo ir priėmimo akto pasirašymo data.
1.1.3. Darbų atlikimo terminas – laikas, skaičiuojamas nuo Darbų pradžios iki Darbų perdavimo-priėmimo dienos, įskaitant atliktus baigiamuosius bandymus (jeigu taikoma). 
1.1.4. Atliktų darbų aktas – dokumentas, įforminantis Darbų perdavimą-priėmimą, pasirašomas vadovaujantis Sutarties sąlygomis.
1.1.5. Išlaidos – visos pagrįstai Statybvietėje ar už jos ribų patirtos Rangovo tiesioginės ir netiesioginės išlaidos, susijusios su Sutartyje numatytais Darbais. Į išlaidas negali būti įskaičiuojamos negautos pajamos.
1.1.6. Įranga – prietaisai ir mechanizmai sudarantys Darbus ar jų dalį.
1.1.7. Kainodaros taisyklės – sutarties kainos apskaičiavimo bei kainos koregavimo taisyklės.
1.1.8. Medžiagos – visa tai, kas turi sudaryti Darbus ar jų dalį (išskyrus Įrangą).
1.1.9. Papildomi darbai – tai Sutartyje nenumatyti, tačiau tiesiogiai su Sutartyje numatytais darbais susiję ir būtini Sutarčiai įvykdyti (užbaigti) darbai ir kurių Rangovas negalėjo numatyti (pvz. papildomų darbų būtinumas paaiškėjo tik atidengus konstrukcijas ir pan.) pateikdamas savo pasiūlymą (konkursui/deryboms) ir sudarydamas šią Sutartį.
1.1.10. Nevykdomi darbai – Sutartyje numatyti darbai ir/ar su jais susijusios projektavimo ir inžinerinės paslaugos, kurie tampa nebūtini (nereikalingi) statiniui suremontuoti.
1.1.11. Rangovas – tai Sutarties šalis, atliekanti darbus šioje Sutartyje nurodytomis sąlygomis.
1.1.12. Rangovo įrengimai – visi prietaisai, mechanizmai, transporto priemonės bei kiti daiktai, reikalingi Darbams vykdyti, užbaigti ir bet kuriems defektams ištaisyti. Rangovo įrengimams nepriskiriama Įranga, Medžiagos ir visi kiti daiktai, skirti sudaryti Darbus ar jų dalį.
1.1.13. Rangovo personalas – visas personalas, kurį Rangovas įdarbina Statybvietėje, tame tarpe gali būti darbininkai, kiti Rangovo arba Subrangovo įdarbinti asmenys ir kitas personalas, padedantis Rangovui vykdyti Darbus.
1.1.14. Statybvietė – Darbų vykdymo vieta ar vietos, į kurias turi būti pristatoma Įranga bei Medžiagos, ir kurios ribos apibrėžiamos perduodant Rangovui Statybvietę.
1.1.15. Statinio remonto prižiūrėtojas (toliau sutartyje – prižiūrėtojas) – Užsakovo paskirtas darbuotojas, kuris atstovauja Užsakovui, vykdo konkretaus statinio paprastojo remonto darbų priežiūros funkcijas, numatytas nuostatuose (pareigybės aprašyme), Sutartyje ir/ar teisės aktuose (kai privaloma). 
1.1.16. Subrangovas - asmuo Sutartyje įvardintas kaip Subrangovas.
1.1.17. Suremontuoto statinio (statinio dalies) pripažinimas suremontuotu – Užsakovo sudarytai  Statinio (statinio dalies) pripažinimo suremontuotu komisijai surašius statinio pripažinimo suremontuotu aktą ir pripažinus statinį (jo dalį) suremontuotu.
1.1.18. Sutarties kaina – Sutarties specialiojoje dalyje nurodyta pinigų suma, kurią Užsakovas Sutartyje nustatyta tvarka ir terminais įsipareigoja sumokėti Rangovui už visus tinkamai atliktus darbus, numatytus Sutartyje.
1.1.19. Sutarties šalys – Rangovas ir Užsakovas.
1.1.20. Šalių iš anksto sutarti minimalūs nuostoliai – tai Sutarties nustatyta tvarka apskaičiuota ir neginčijama pinigų suma, kurią šalis įsipareigoja sumokėti kitai šaliai, jeigu prievolė neįvykdyta arba netinkamai įvykdyta.
1.1.21. Tretieji asmenys – tai bet kurie fiziniai ar juridiniai asmenys (taip pat valstybė, valstybės institucijos, savivaldybė, savivaldybės institucijos), kurie nėra šios Sutarties šalys.
1.1.22. Užsakovo personalas – visi Užsakovui dirbantys asmenys arba įgalioti Užsakovo, taip pat kitas personalas, apie kurį Užsakovas pranešė Rangovui kaip apie Užsakovo personalą.
1.1.23. Gavėjas – statinio naudotojas ir kitos krašto apsaugos sistemos institucijos ir jų padaliniai.
1.2. Šalių iš anksto sutartų minimalių nuostolių skaičiavimas pradedamas nuo kitos dienos, kai suėjo sutartinių įsipareigojimų įvykdymo terminas ir baigiamas Sutarties šaliai įvykdžius įsipareigojimus (paskutinė skaičiavimo diena yra laikoma įsipareigojimų įvykdymo diena) arba nutraukus sutartį.
1.3. Sutarties dalių ir straipsnių pavadinimai yra naudojami tik nuorodų patogumui, ir aiškinant Sutartį gali būti naudojami tik kaip papildoma priemonė.
1.4. Jeigu Sutartyje nenustatyta kitaip, Sutarties trukmė ir kiti terminai yra skaičiuojami kalendorinėmis dienomis. 
1.5. Jeigu mokėjimų ar kitų prievolių įvykdymo terminas sutampa su oficialių švenčių ir ne darbo diena Lietuvos Respublikoje, tai pagal Sutartį mokėjimų ar kitų prievolių įvykdymo terminas yra artimiausia po šventinės dienos einanti darbo diena. 
1.6. Sutartyje, kur reikalauja kontekstas, žodžiai pateikti vienaskaitoje, gali turėti daugiskaitos prasmę ir atvirkščiai.
1.7. Tais atvejais, kai tam tikra prasmė yra skirtinga tarp nurodytosios žodžiais ir nurodytosios skaičiais, vadovaujamasi žodine prasme.
1.8. Sutarties objektas apibrėžiamas Sutarties specialiojoje dalyje.
2. Sutarties kaina (kainodaros taisyklės)
2.1. Sutarties kaina – Sutarties specialiojoje dalyje nurodyta pinigų suma, kurią Užsakovas Sutartyje nustatyta tvarka, sąlygomis ir terminais įsipareigoja sumokėti Rangovui už visus tinkamai atliktus darbus, numatytus Sutartyje. Šiai Sutarčiai yra taikomas fiksuotos kainos su peržiūra apskaičiavimo būdas arba kitas Sutarties specialiojoje dalyje nustatytas būdas. Sutarties specialiosios dalyje nurodyta Sutarties kaina apima ir tuos darbus, kurie nors ir nebuvo tiesiogiai nustatyti pirkimo dokumentuose ir Sutartyje, bet yra būtini Sutarčiai įvykdyti, o Rangovas turėjo ir galėjo juos numatyti ir įvertinti dar iki pasiūlymų pateikimo termino pabaigos (pavyzdžiui pagal Sutarties dokumentus numatyta vietoje senų ir netinkamų naudoti laiptų įrengti naujus, tačiau Sutarties dokumentuose nebuvo numatyti senų laiptų demontavimo ir kiti su tuo susiję darbai (statybinių atliekų išvežimas ir kt.). Šiuo atveju bus laikoma, kad senų laiptų demontavimo darbai ir kiti su tuo susiję darbai yra įskaičiuoti į naujų laiptų įrengimo kainą ir atitinkamai ir į Sutarties kainą, o už juos papildomai Rangovui nebus apmokama).
2.2. Sutarties kaina gali būti peržiūrima (keičiama) šiais atvejais:
2.2.1. kai po Sutarties pasirašymo pasikeičia PVM tarifas. Tokiu atveju kaina keičiama atsižvelgus į pasikeitusio PVM tarifo dydį, o kainos pokyčio dydis yra proporcingas mokesčio tarifo pokyčio dydžiui. Perskaičiuojant sutarties kainą, perskaičiuojama tik tų darbų, kurie yra neatlikti ir bus atliekami tik po Šalių pasirašyto susitarimo įsigaliojimo dienos, kaina;
2.2.2. dėl bendro kainų lygio kitimo.  Pirmus metus po Sutarties įsigaliojimo Sutarties kaina dėl bendro kainų lygio kitimo neperskaičiuojama. Praėjus 12 (dvylikai) mėnesių po Sutarties įsigaliojimo, sekančio kalendorinio mėnesio pirmąją dieną likusių darbų kaina perskaičiuojama pagal paskutinį Valstybės duomenų agentūros prie Lietuvos Respublikos Vyriausybės paskelbtą Pastatų remonto sąnaudų elementų kainų  indekso pokytį už 12 (dvylika) kalendorinių mėnesių, tačiau kaina neperskaičiuojama tuo atveju, jeigu pokyčio procentinė išraiška neviršija 5 (penkių) procentų. Kaina perskaičiuojama kas 12 (dvylika) kalendorinių mėnesių Sutarties galiojimo metu. Likę darbai suprantami kaip faktiškai likę neatlikti darbai. Tiekėjas praranda teisę reikalauti perskaičiuoti tų darbų, kuriuos jis dėl savo kaltės vėlavo atlikti Sutartyje numatytais terminais, kainą. Kaina perskaičiuojama pagal tai, kiek bus pakitęs paskutinis einamųjų metų paskelbtas statybos sąnaudų kainų indeksas lyginant su prieš tai buvusių metų atitinkamo mėnesio kainų indeksu (šio papunkčio sąlygos taikomos kai Sutarties trukmė yra ilgesnė kaip 6 mėnesiai).
2.3. Sutarties kainą peržiūrint antrą ir vėlesnį kartą, perskaičiuojami tik neišpirkti pagal Sutartį darbų kiekiai (apimtis).
2.4. Sutarties kaina keičiama šiais atvejais (kiekio (apimties) keitimas):
2.4.1. kai dėl nenumatytų, nuo Šalių nepriklausančių aplinkybių, racionaliai naudojant darbų vykdymui skirtas lėšas, Sutartyje numatytą atskirą darbą (ar jo dalį, pvz.: pasiūlyme nurodyti statybos produktai/medžiagos/įranga rinkoje nebegaminamos/nebetiekiamos ar pan.) būtina keisti kitu darbu. Tokiu atveju raštu pagrindžiamos aplinkybės, sąlygojančios būtinybę atlikti darbų pakeitimus, Rangovas pateikia nevykdytinų darbų lokalinę sąmatą, kurioje nurodo nevykdytinų darbų kainas, apskaičiuotas pagal Sutartyje nurodytus atitinkamų darbų įkainius, bei siūlymą dėl keistinų darbų, t.y. vietoje nevykdomų darbų siūlomų atlikti darbų lokalinę sąmatą, sudarytą pagal Sutarties bendrosios dalies 2.9.2 papunktyje nurodytus darbų kainų nustatymo būdus, ir, Užsakovui įvertinus Rangovo siūlymą, koreguojama Sutarties kaina (jei reikia);
2.4.2. dėl papildomų darbų, tiesiogiai su Sutartyje numatytais darbais susijusių ir būtinų Sutarčiai įvykdyti (užbaigti), poreikio (įskaitant, bet neapsiribojant, ir Sutarčiai įvykdyti reikalingų darbų, numatytų Sutartyje ar jos prieduose, kiekių padidėjimo atvejį) arba kai Užsakovui prireikia įsigyti papildomų darbų ar paslaugų, kurie nebuvo įtraukti į pirminį pirkimą;
2.4.3. kai konkrečių darbų atlikimas (įskaitant, bet neapsiribojant, ir Sutarčiai įvykdyti reikalingų darbų, numatytų Sutartyje ar jos prieduose, kiekių sumažėjimo atvejį) ar statybos produktų panaudojimas (ar sumontavimas) tampa nereikalingais dėl: 
2.4.3.1. sutarčiai įvykdyti reikalingų darbų, numatytų Sutartyje ar jos prieduose, kiekių sumažėjimo;
2.4.3.2. projekto (techninio ir/ar darbo), pagal kurį vykdomi darbai, keitimo;
2.4.3.3. pasikeitusių teisės aktų reikalavimų tampa nereikalinga atlikti konkrečius darbus ar panaudoti (sumontuoti) statybos produktus ir Užsakovas priima sprendimą dėl jų atsisakymo;
2.4.3.4. kai Sutarties bendrosios dalies 3.1.2 papunktyje nurodytu atveju Užsakovas atsisako konkrečių paslaugų, darbų atlikimo ar statybos produktų panaudojimo (ar sumontavimo);
2.4.3.5. dėl papildomų darbų įsigijimo poreikio, kurio nebuvo galima numatyti prieš sudarant Sutartį, tampa nereikalinga atlikti Sutartyje numatytus darbus ar panaudoti (sumontuoti) statybos produktus;
2.4.6. dėl Sutarties specialiojoje dalyje nurodytų atvejų.
2.5. Sutartyje ir/ar jos prieduose numatytų darbų kiekių pasikeitimo atveju Sutarties kaina keičiama (didinama arba mažinama) tik tuo atveju, jeigu darbų apimtis (kiekis) skiriasi daugiau kaip Sutarties specialiojoje dalyje nurodytu procentiniu dydžiu, skaičiuojant nuo pradinės Sutarties vertės (kainos) (Pavyzdžiui, pirkimo dokumentuose ir sutartyje pirkimo vykdytojas nurodo, kad perkami 2000 m vamzdžių klojimo darbai nuo objekto A iki B, už kuriuos Rangovui bus mokama fiksuota kaina. Darbų vykdymo eigoje paaiškėja, kad realus atstumas nuo objekto A iki B yra 280 m mažesnis ar didesnis, atitinkamai reikia pakloti mažiau ar daugiau vamzdžių, nei numatyta pirkimo dokumentuose ir sutartyje. Šiuo atveju Rangovui vis tiek turės būti sumokėta sutartyje numatyta fiksuota kaina, nes suma už šių darbų pasikeitusią apimtį nesiekia Sutarties specialiojoje dalyje nurodyto procentinio dydžio nuokrypio, skaičiuojant nuo pradinės Sutarties vertės). Rangovui sumokama tik suma, viršijanti Sutarties specialiojoje dalyje nurodytą procentinį dydį. Kitais nei nurodyta šiame papunktyje atvejais, Sutarties kaina mažinama arba didinama Sutartyje nustatyta tvarka ir sąlygomis apskaičiuotu faktiniu nevykdytinų ar papildomų darbų kainos dydžiu, išskyrus Sutartyje numatytus atvejus, kai papildomų darbų atsiradimo rizika priskirtina Rangovui. 
2.6. Dėl Sutarties bendrosios dalies 2.2 ir 2.4 papunkčiuose išvardytų priežasčių pasikeitusi Sutarties kaina yra perskaičiuojama ir įforminama raštu Šalims pasirašius susitarimą ir pridėjus prie jo Šalių pasirašytus atliktų darbų aktus, pažymas apie darbų ir išlaidų vertę ir kitus reikalingus dokumentus pagrindžiančius Sutarties kainos pasikeitimą. Šalių pasirašyti susitarimai tampa neatskiriama Sutarties dalimi. 
2.7. Užsienio valiutų kursų svyravimo, teisės aktų pasikeitimo (išskyrus Sutartyje numatytas išimtis), statybos produktų, įrenginių ir medžiagų pabrangimo (išskyrus Sutartyje numatytas išimtis), Sutarties sustabdymo ir nepalankių meteorologinių sąlygų rizikos tenka Rangovui (jei Sutarties Specialiojoje dalyje nenurodyta kitaip). Rangovas patvirtina, kad visą riziką yra įvertinęs, pateikdamas savo pasiūlymą (konkursui/deryboms). 
2.8. Peržiūra ir (ar) kiekio (apimties) keitimas (Sutarties keitimas) privalo atitikti Lietuvos Respublikos viešųjų pirkimų įstatymo 89 straipsnyje ir Kainodaros taisyklių nustatymo metodikoje (toliau – Metodika), patvirtintoje Viešųjų pirkimų tarnybos direktoriaus 2017 m. birželio 28 d. įsakymu Nr. 1S-95, nustatytas sąlygas.
2.9. Papildomi darbai: 
2.9.1. Už darbus, kuriuos Rangovas atlieka savarankiškai, be Užsakovo leidimo, nukrypdamas nuo Sutarties, neatlyginama. Užsakovui pareikalavus, Rangovas privalo, per Užsakovo nurodytą terminą pašalinti be Užsakovo leidimo atliktus darbus;
2.9.2. Užsakovas, apskaičiuodamas atsisakomų arba įsigyjamų papildomų darbų kainas (keičiant darbus, jų kaina skaičiuojama kaip vienų darbų atsisakymas ir papildomų darbų įsigijimas) pagal kiekio (apimties) keitimo sąlygas, taiko žemiau pateikiamus būdus prioritetine tvarka, t. y. tik nesant galimybės taikyti aukščiau esantį būdą, gali būti taikomas žemiau esantis būdas:
[bookmark: part_b7b1481a98e14015bed322ddee170d54]2.9.2.1.  pritaikant tiekėjo (Rangovo) pasiūlyme nurodytus darbų įkainius; 
[bookmark: part_176f8b71fc3b47d191c9d2df2e8303dd]2.9.2.2  jei įmanoma, išskaičiuojant kainos dalį iš Sutartyje numatyto įkainio, pavyzdžiui, tinkavimo įkainį išskaičiuojant iš sutartyje numatyto „Tinkavimas, glaistymas, dažymas“ darbo įkainio;
[bookmark: part_1f9ab86b537645c8b9f535f816a04bf6]2.9.2.3.  pritaikant Sutartyje numatytus panašių darbų įkainius. Panašius darbus pagrindžia ir nustatyto Užsakovas. 
Pavyzdžiui, sutartyje numatyti 1 mm storio skardos palangių apskardinimo darbai. Paaiškėjus, kad reikia atlikti papildomus apskardinimo darbus (apskardinti angokraščius ar papildomus parapetus ir panašiai) galima pritaikyti tokį skardinimo įkainį;
[bookmark: part_f3da265f8f59411ebe3fe48522ea2d9a]2.9.2.4.  įvertinant pagrįstas tiesiogines (darbo užmokesčio ir su juo susijusius mokesčius, statybos produktų ir įrengimų, mechanizmų sąnaudas) bei netiesiogines (pridėtines, statybvietės ir pelno) išlaidas pagal Metodikos priedo „Tiesioginių ir netiesioginių išlaidų apskaičiavimo taisyklės“ nuostatas.
2.10. Apie papildomų darbų atlikimo poreikį šalys viena kitą privalo informuoti ne vėliau kaip per 5 darbo dienas nuo tokio poreikio atsiradimo dienos;
2.11. Jeigu atlikti papildomus darbus siūlo Rangovas, papildomų darbų būtinumą Rangovas visais atvejais turi pagrįsti dokumentais, kurie turi būti pateikti vertinimui Užsakovui;
2.12. Jei Rangovas atlieka darbų, nurodytų Sutartyje, daugiau nei buvo numatyta, laikoma, kad tie darbų kiekiai buvo įskaičiuoti į mokėtiną pagal sutartį kainą, t. y. nepriklausomai nuo atliktų darbų apimties, Sutarties kaina negali būti keičiama. Didesni Rangovo pagal Sutartį atliktų darbų kiekiai (apimtys), nesant sutarties Šalių raštiško susitarimo dėl jų atlikimo, nelaikomi (nepripažįstami) papildomais darbais (nepriklausomai nuo to ar šie darbai yra būtini šiai Sutarčiai įvykdyti ar ne) ir šalys sutaria kad tokie darbai laikomi atliktais Rangovo pastangų ir išteklių (piniginių, materialinių ir/ar kitų) sąskaita, o Užsakovas už šiuos darbus Rangovui nemoka.
2.13. Rangovas pasirašydamas Sutartį patvirtina, kad jam buvo suteiktos visos galimybės tinkamai įvertinti Sutarties įvykdymui reikiamus dokumentus, apžiūrėti objektą ir apskaičiuoti Sutarties kainą.

3. Užsakovo teisės ir pareigos
3.1. Užsakovas turi teisę:
3.1.1. kontroliuoti atliekamų darbų kiekį, terminus ir kokybę;
3.1.2. neatlygintinai atsisakyti dalies Sutartyje numatytų dar neatliktų remonto darbų įspėjęs Rangovą apie tai ne vėliau kaip likus Sutarties specialiojoje dalyje nustatyto termino iki konkrečių darbų atlikimo pradžios;
3.1.3. iš Rangovo reikalauti pateikti sutarčių su pagrindinių statybos produktų bei įrenginių tiekėjais išrašus, tiekimo terminus bei techninius duomenis apie tiekiamus statybos produktus ir įrenginius;
3.1.4. skirti prižiūrėtoją sutartiniams įsipareigojimams kontroliuoti.
3.2. Užsakovas įsipareigoja:
3.2.1. skirti prižiūrėtoją (kai privaloma pagal teisės aktų reikalavimus);
3.2.2. organizuoti statybvietės (statinio ar statinio dalies) perdavimą Rangovui pagal statybvietės perdavimo ir priėmimo aktą;
3.2.3. perduoti Rangovui dokumentus, leidžiančius vykdyti darbus;
3.2.4. pranešti Rangovui apie pastebėtus darbų defektus nedelsiant, bet ne vėliau kaip per 3 darbo dienas nuo dienos, kurią sužinojo apie darbų defektus;
3.2.5. priimti iš Rangovo Sutarties ir jos priedų reikalavimus atitinkančius atliktus darbus bei sumokėti už juos Sutartyje nustatyta tvarka.
4. Rangovo teisės ir pareigos
4.1. Rangovas turi teisę Užsakovui vėluojant atsiskaityti už atliktus darbus ilgiau nei 2 (du) mėnesius, sustabdyti darbus ir po 30 (trisdešimt) kalendorinių dienų nutraukti Sutartį.
4.2. Rangovas įsipareigoja: 
4.2.1. per Sutarties specialiojoje dalyje nustatytą terminą (terminus) atlikti Sutartyje numatytus darbus, pagal Sutarties ir jos priedo (priedų) sąlygas;
4.2.2. skirti remonto darbų vadovą, nurodytą Sutarties specialiojoje dalyje;
4.2.3. pagal Statybvietės  perdavimo ir priėmimo aktą priimti iš Užsakovo statybvietę (statinį ar statinio dalį);
4.2.4. iki statybvietės (statinio ar statinio dalies) priėmimo iš Užsakovo pagal Statybvietės perdavimo ir priėmimo aktą dienos pateikti Užsakovui sąrašą darbuotojų, kurie dirbs ir lankysis darbų atlikimo vietoje (statybvietėje) bei sąrašą mechanizmų ir transporto priemonių, kurie bus naudojami darbų atlikimo vietoje, taip pat pasirašytinai supažindinti Rangovo darbuotojus su Užsakovo pateikta Darbuotojų, atliekančių darbus pagal sutartį elgesio instrukcija;
4.2.5. rengti ir teikti prižiūrėtojui tikrinti ir pasirašyti (vizuoti) atliktų darbų aktus, paslėptų darbų aktus, pažymas apie atliktų darbų ir išlaidų vertę, PVM sąskaitas faktūras;
4.2.6. prižiūrėtojui pareikalavus, jam pateikti naudojamų statybos produktų bei įrenginių kokybę patvirtinančius atitikties dokumentus (techninius pasus, sertifikatus, atitikties deklaracijas, techninius liudijimus) ir statybos produktų pavyzdžius, atlikti jų matavimus ir bandymus;
4.2.7. nevykdyti prižiūrėtojo reikalavimų atlikti Sutartyje papildomų (nenumatytų) darbų, raštu nesuderinus su Užsakovu;
4.2.8. Užsakovui pareikalavus ir per Užsakovo nurodytą laiką savo sąskaita pašalinti atliktus Sutartyje nenumatytus darbus, kuriuos jis atliko;
4.2.9. nedelsiant raštu pranešti Užsakovui apie pastebėtus darbų defektus, bet ne vėliau kaip per 2 (dvi) darbo dienas nuo dienos, kurią sužinojo apie darbų defektus;
4.2.10. atsakyti už savo ir subrangovų atliktų darbų bei statybos produktų kokybę ir jų atitikimą numatytoms techninėms specifikacijoms;
4.2.11. Užsakovo reikalavimu pakeisti darbuotoją, kuris statybvietėje nesilaiko Sutarties bendrosios dalies 4.2.4 punkte nurodytos instrukcijos;
4.2.12. sutarties vykdymo laikotarpiu:
4.2.12.1. tvarkyti statybvietę vadovaudamasis teisės aktais, reglamentuojančiais darboviečių įrengimo statybvietėse sąlygas ir tvarką, o pabaigęs visus darbus, sutvarkyti (išvalyti) ir išvežti iš teritorijos, kurioje buvo vykdomi su šia sutartimi susiję darbai, įvairias liekanas, šiukšles ir nuolaužas, paliekant patalpas ir statybvietės teritoriją bei įrenginius švarius ir saugius;
4.2.12.2. kompensuoti Užsakovui ar statinio naudotojui komunalinių paslaugų (elektros energijos, šilumos, vandentiekio, šiukšlių išvežimo ir pan.) išlaidas, patirtas dėl Rangovo vykdomų darbų. Minėtoms Užsakovo ar statinio naudotojo išlaidoms kompensuoti tarp Užsakovo (arba statinio naudotojo) ir Rangovo pasirašoma sutartis (taikoma jei nurodyta Sutarties specialiojoje dalyje) arba kompensavimo sąlygos ir tvarka nustatomi Sutarties specialiojoje dalyje;
4.2.12.3. išsaugoti aplinką, kelius, aikšteles, netvarkomų patalpų apdailą, konstrukcijas, baldus ir įrenginius nepažeistus, o juos pažeidus, savo lėšomis atstatyti jų būklę;
4.2.13. užtikrinti, kad:
4.2.13.1. vykdant darbus būtų naudojami tik nauji statybos produktai ir gaminiai, ir tik pagal techninių specifikacijų reikalavimus;
4.2.13.2. prieš tiekiant įrenginius ir statybos produktus į statybvietę, būtų patikrinta įrenginių, statybos produktų ir jų sudėtinių dalių kokybė, ir jie priimti pagal prekių kokybės kontrolės tvarką, o nustačius juose defektų, savo sąskaita pakeisti į kokybiškus;
4.2.14. per Užsakovo nurodytą laiką neatlygintinai pašalinti darbų atlikimo metu Užsakovo nustatytus darbų defektus ir jų padarinius, atsiradusius dėl Rangovo ar subrangovų kaltės, o atsisakius šalinti defektus ir jeigu šiuos defektus pašalina Užsakovas savo sąskaita, sumokėti Užsakovui defektų pašalinimo kainą ir kompensuoti kitas Užsakovo turėtas išlaidas, susijusias su defektų šalinimu;
4.2.15. nedelsdamas raštu pranešti Užsakovui apie iškilusias aplinkybes, už kurias Rangovas nėra atsakingas ir kurios daro negalimą visų arba dalies Sutartyje numatytų įsipareigojimų atlikimą, nurodant šių aplinkybių atsiradimo priežastis;
4.2.16. raštu informuoti Užsakovą apie baigtus darbus ir per 10 (dešimt) dienų pateikti prižiūrėtojui su statinio remontu susijusius dokumentus: atliktų darbų aktą (aktus), pažymas apie atliktų darbų ir išlaidų vertę, paslėptų darbų aktus, aprašymus ir panaudotų gaminių bei statybos produktų atitikties sertifikatus arba atitikties deklaracijas, o importinių gaminių bei medžiagų – gaminančios šalies sertifikatus ir atitikties deklaracijas, taip pat, kitus dokumentus, numatytus techninėse specifikacijose;
4.2.17. dalyvauti suremontuoto statinio ar jo dalies darbų užbaigimo procedūrose ir teikti paaiškinimus Statinio pripažinimo suremontuotu komisijai;
4.2.18. Statinio pripažinimo suremontuotu komisijai pasirašius Statinio (jo dalies) pripažinimo suremontuotu aktą ir patvirtinus, kad darbai yra baigti, ir šalims pasirašius Atliktų darbų rezultato perdavimo-priėmimo aktą, Statybvietės perdavimo ir priėmimo aktu grąžinti statybvietę Užsakovui pilnai ir tinkamai sutvarkytą;
4.2.19. Užsakovui keičiant einamųjų metų finansavimo dydį, pasirašyti papildomus susitarimus su Užsakovu dėl Kalendorinio darbų vykdymo grafiko pakeitimo (jeigu taikoma);
4.2.20. konkurso pasiūlymo sąmatos įkainyje praleistus, sumažintus arba neįvertintus statybos produktus ir išlaidas, būtinas įvykdyti Sutartį, numatytus konkurso sąlygose, papildomomis ar nenumatytomis išlaidomis nepripažinti ir atlikti savo sąskaita.
5. Mokėjimo terminai ir sąlygos
5.1. Mokėjimai už atliktus darbus vykdomi pagal Rangovo pateiktas PVM sąskaitas – faktūras, Šalims prieš tai pasirašius atliktų darbų aktus ir pažymą apie atliktų darbų ir išlaidų vertę. PVM sąskaitos – faktūros teikiamos vadovaujantis Viešųjų pirkimų įstatymo 22 straipsnio 3 dalyje nustatytais reikalavimais.
5.2. Rangovui už atliktus darbus sumokama per 30 (trisdešimt) dienų nuo PVM sąskaitos faktūros pateikimo Užsakovui dienos.
5.3. Užsakovo sutikimu Rangovui avansu gali būti sumokama iki 10 % Sutarties specialiojoje dalyje nurodytos Sutarties kainos be PVM, jeigu Užsakovas turi lėšų, o Rangovui yra būtina įsigyti medžiagas arba įrangą konkretiems darbams atlikti ir Rangovas pateikia banko garantiją arba draudimo bendrovės laidavimo raštą visai avanso sumai. Kartu su draudimo bendrovės laidavimo raštu, Rangovas privalo pateikti draudimo bendrovės raštišką patvirtinimą, kad teikiamas laidavimo raštas yra galiojantis. Užsakovo avansu sumokėta suma Rangovui užskaitoma kaip išankstinis apmokėjimas už atliktus darbus. Tolesni mokėjimai atskaičius avansą vykdomi vadovaujantis Užsakovo priimtais atliktų darbų aktais ir pagal pateiktas PVM sąskaitas – faktūras (jeigu specialiojoje dalyje numatyta, kad ši sąlyga taikoma).
5.4. Sutarties bendrosios dalies 5.3 punkte nurodytuose Avansinio apmokėjimo banko garantijoje ar draudimo bendrovės laidavimo rašte, kuri/is pateikiamas Užsakovui:
5.4.1. privalo būti įrašyta, kad garantas/laiduotojas neatšaukiamai ir besąlygiškai įsipareigoja per 14 (keturiolika) dienų nuo raštiško pranešimo, patvirtinančio Sutarties nutraukimą dėl bent vieno iš Sutarties bendrosios dalies 11.2.1 – 11.2.11 punktuose išvardintų pagrindų arba kad Rangovas ne pagal paskirtį naudoja (panaudojo) avansu sumokėtą sumą, iš Užsakovo gavimo, sumokėti Užsakovui sumą, neviršijant laidavimo/garantijos sumos, pinigus pervedant į Užsakovo sąskaitą. 
5.4.2. negali būti nurodyta, kad garantas ar laiduotojas atsako tik už tiesioginių nuostolių atlyginimą.
5.4.3. negali būti įrašytos nuostatos ar sąlygos, kurios įpareigotų Užsakovą įrodyti garantiją ar laidavimo raštą išdavusiai įmonei, kad su Rangovu Sutartis nutraukta teisėtai arba kitaip leistų garantiją ar laidavimo raštą išdavusiai įmonei nemokėti garantija ar laidavimu užtikrinamos (laiduojamos) sumos. 
5.4.4. Avansinio apmokėjimo banko garantija arba draudimo bendrovės laidavimo raštas turi galioti 2 (dvejais) mėnesiais ilgiau nei Sutartyje ar jos prieduose nustatytas visų darbų atlikimo terminas.
5.5. Avansinio apmokėjimo banko garantija arba draudimo bendrovės laidavimo raštas, neatitinkantys Sutarties 5.4 punkte nustatytų reikalavimų, nebus priimami. Tokiu atveju bus laikoma, kad Rangovas avansinio apmokėjimo banko garantijos arba draudimo bendrovės laidavimo rašto Užsakovui nepateikė ir bus taikomas Sutarties bendrosios dalies 5.6 punktas.
5.6. Rangovui nepateikus avansinio apmokėjimo banko garantijos arba draudimo bendrovės laidavimo rašto Sutarties 5.4 punkte nustatytomis sąlygomis, Rangovas įsipareigoja visus Sutartyje numatytus sutartinius įsipareigojimus įvykdyti Sutartyje ir jos prieduose nustatyta tvarka ir terminais be avansinio mokėjimo. Tokiu atveju Užsakovas už atliktus darbus su Rangovu atsiskaito Sutarties bendrosios dalies 5.1 ir 5.2 punktuose nustatyta tvarka.
5.7. Užsakovas numato tiesioginio atsiskaitymo su subtiekėjais (subrangovais) galimybę, vadovaujantis šiame punkte nustatyta tvarka. Užsakovas ne vėliau kaip per 3 darbo dienas nuo šios Sutarties įsigaliojimo dienos raštu informuoja subtiekėjus apie tiesioginio atsiskaitymo galimybę, o subtiekėjas, norėdamas pasinaudoti tokia galimybe, raštu pateikia prašymą Užsakovui. Tais atvejais, kai subtiekėjas išreiškia norą pasinaudoti tiesioginio atsiskaitymo galimybe, turi būti sudaroma trišalė sutartis tarp Užsakovo, Rangovo ir jo subtiekėjo, kurioje aprašoma tiesioginio atsiskaitymo su subtiekėju tvarka, kurioje numatoma teisė Rangovui prieštarauti nepagrįstiems mokėjimams subtiekėjui.
5.8. Užsakovas paskutinį mokėjimą, kurį sudaro ne mažesnė nei 5 procentų nuo Sutarties kainos su PVM suma, Rangovui už atliktus darbus atlieka tik tada kai Rangovas pateikia Užsakovui garantinių įsipareigojimų įvykdymo užtikrinimo dokumentą (Sutarties bendrosios dalies 6.8, 6.9 papunkčiai) ir kai teisės aktų nustatyta tvarka statyba laikoma užbaigta (surašomas statybos užbaigimo aktas, pateikiama deklaracija apie statybos užbaigimą ir kt.). Rangovui nepateikus Užsakovui garantinių įsipareigojimų įvykdymo užtikrinimo dokumento, visa sulaikyta suma ar jos dalis grąžinama Rangovui tik po to kai sueis pirmieji 3 (trys) statinio garantinio termino metai. Kai Rangovas nepateikia Užsakovui garantinių įsipareigojimų užtikrinimo dokumento Sutartyje nustatyta tvarka ir sąlygomis, Užsakovas turi teisę iš sulaikytos sumos apmokėti darbų defektų šalinimo išlaidas, jeigu Rangovas atsisako ar nevykdo (per pirmuosius 3 statinio garantinio termino metus) pareigos šalinti garantiniu laikotarpiu nustatytus defektus ir šiuos defektus pašalinus Užsakovui.
6. Darbų perdavimas ir priėmimas, garantiniai įsipareigojimai
6.1. Darbai laikomi priimtais, kai Rangovas pagal tarpinius atliktų darbų aktus perduoda darbus, o Užsakovas juos priima. Darbai arba kiekviena darbų dalis ar etapas turi būti pilnai baigti ir perduoti Užsakovui Sutartyje nustatyta tvarka. Į atliktų darbų perdavimo-priėmimo aktus įtraukiamos visos Rangovui pagal Sutarties nuostatas už atliktus darbus mokėtinos sumos (taikoma išskyrus atvejus, kai numatomas darbų perdavimas tik Rangovui užbaigus visus Sutartyje numatytus darbus).
6.2. Rangovui užbaigus visus Sutartyje numatytus darbus ir atlikus Statinio (statinio dalies) pripažinimo suremontuotu procedūras tarp Šalių pasirašomas Atliktų darbų rezultato perdavimo-priėmimo aktas.
6.3. Iki Atliktų darbų rezultato perdavimo priėmimo akto pasirašymo Užsakovui nustačius defektus dėl darbų, kurie jau buvo priimti pagal tarpinius atliktų darbų aktus, Užsakovas gali pareikšti Rangovui reikalavimą dėl tokių defektų pašalinimo, o Rangovas, gavęs tokį reikalavimą, privalo pašalinti reikalavime nurodytus statybos defektus per reikalavime nurodytą terminą. 
6.4. Rangovas, ne vėliau kaip prieš 10 (dešimt) dienų, raštu praneša Užsakovui apie numatomą darbų užbaigimą, prašydamas organizuoti jų priėmimą. Užsakovas organizuoja darbų užbaigimo procedūras tik po Statinio (statinio dalies) pripažinimo suremontuotu procedūrų atlikimo. Užsakovas turi teisę priimti neginčijamą atliktų darbų dalį, pateikiant motyvuotą rašytinę pretenziją dėl netinkamo darbų atlikimo arba kokybės bei atitikimo Sutarties sąlygoms. Rangovas pateikia Užsakovui pasirašyti Atliktų darbų rezultato perdavimo priėmimo aktą po to, kai Statinio (statinio dalies) pripažinimo suremontuotu komisija patvirtina, kad darbai yra baigti ir atlikti tinkamai.
6.5. Užsakovas pasirašo Rangovo pateiktą Atliktų darbų rezultato perdavimo priėmimo aktą per 5 dienas, nuo jo pateikimo dienos (jei pateiktas vadovaujantis 6.4 punkto sąlygomis).
6.6. Užsakovas sprendžia ar darbai buvo atlikti pagal šios Sutarties sąlygas ir ar atitinka Užsakovo reikalavimus.
6.7. Šalys susitaria, kad Sutartyje nustatyti darbų ir paslaugų atlikimo terminai yra esminė Sutarties sąlyga.
6.8. Rangovas kartu su Atliktų darbų rezultato perdavimo priėmimo aktu turi pateikti Užsakovui galiojantį dokumentą (draudimo bendrovės išduotą laidavimo raštą arba kredito įstaigos garantiją), kuriuo užtikrinamas garantinio laikotarpio prievolių įvykdymas pagal pasirašytą Sutartį. Šis dokumentas Rangovo nemokumo ar bankroto atveju turi užtikrinti dėl Rangovo kaltės atsiradusių defektų, nustatytų per pirmuosius 3 statinio garantinio termino metus, šalinimo išlaidų apmokėjimą Užsakovui. Defektų šalinimo užtikrinimo suma statinio garantiniu 3 metų laikotarpiu turi būti ne mažesnė kaip 5 procentų darbų kainos. Užsakovas turi teisę pareikalauti iš Rangovo pateikti įrodymus, kad dokumentas, kuriuo užtikrinamas garantinio laikotarpio prievolių įvykdymas pagal pasirašytą Sutartį, yra galiojantis.
6.9. dokumente, užtikrinančiame Rangovo garantinių įsipareigojimų įvykdymą, privalo būti įrašyta, kad laiduotojas arba garantas neatšaukiamai ir besąlygiškai įsipareigoja per 14 (keturiolika) dienų nuo raštiško pranešimo, patvirtinančio apie Rangovo garantinių įsipareigojimų nevykdymą iš Užsakovo gavimo, sumokėti Užsakovui:
6.9.1. sumą, reikalingą sumokėti už darbų defektų, nustatytų statinio garantiniu laikotarpiu, pašalinimą, pinigus pervedant į pranešime nurodytą sąskaitą;
6.9.2. visą likusią laidavimo/garantijos sumą, neišmokėtą Sutarties bendrosios dalies 6.9.1 papunktyje  numatytu(ais) atveju(ais). 
6.10. Rangovas, laiku nepateikęs Užsakovui dokumento, kuriuo užtikrinamas garantinio laikotarpio prievolių įvykdymas pagal pasirašytą Sutartį, moka Užsakovui 0,1 procento dydžio nuo Sutarties kainos be PVM Šalių iš anksto sutartus minimalius nuostolius už kiekvieną uždelstą dieną. 
6.11. Patirtą žalą, jeigu jos visai arba dalinai nekompensuoja draudikai, privalo atlyginti Rangovas.
6.12. Nustatomi tokie statinio garantiniai terminai: Statinio garantinis terminas – 5 metai, paslėptų statinio elementų (konstrukcijų, vamzdynų ir kt.) – 10 metų, o jeigu buvo nustatyta šiuose elementuose tyčia paslėptų defektų – 20 metų. Garantiniai terminai pradedami skaičiuoti nuo Atliktų darbų rezultato perdavimo-priėmimo akto pasirašymo dienos
6.13. Statinyje naudojamų statybos produktų ir įrenginių, kurie nesusiję su Lietuvos Respublikos statybos įstatymo reikalavimais (išskyrus statybos produktus ir įrenginius paslėptose statinio konstrukcijose), garantinis laikas (nemokamas garantinis remontas ir garantinė priežiūra) nustatomas tiekėjo (Rangovo) išduodamuose dokumentuose. 
6.14. Garantiniu terminu išryškėję statinio remonto defektai šalinami vadovaujantis Lietuvos Respublikos civilinio kodekso ir Lietuvos Respublikos statybos įstatymo ir kitų teisės aktų nustatyta tvarka.
6.15. Užsakovas, per statinio garantinį terminą nustatęs remonto defektus, pakviečia Rangovą ir surašo dvišalį aktą, kuriame nurodo remonto defektus, dėl defektų atsiradusius padarinius ir defektų bei padarinių pašalinimo terminus. Jei Rangovas neatvyksta arba atsisako pasirašyti dvišalį aktą, Užsakovas vienašališkai surašo defektų aktą ir apie tai nedelsiant informuoja Rangovą.
6.16. Rangovas įsipareigoja savo sąskaita pašalinti per statinio garantinį terminą nustatytus remonto defektus savo lėšomis per 10 (dešimt) darbo dienų nuo Užsakovo raštiško pranešimo (paštu, elektroniniu paštu) pateikimo dienos arba per kitą Užsakovo nustatytą terminą. 
6.17. Jei Rangovas nepradeda ir (ar) neištaiso statybos defektų ar neatitaiso tiesioginės tokio defekto padarytos žalos per akte suderintą ar statinio naudotojo nurodytą protingą laiką (kai surašomas vienašalis defektų aktas) ilgiau kaip 60 (šešiasdešimt) dienų, statinio naudotojas gali pašalinti šiuos defektus savo sąskaita arba defektai gali būti pašalinti vadovaujantis Sutarties bendrosios dalies 5.8 papunkčio sąlygomis. Tokiu atveju Rangovas privalo atlyginti visas statinio naudotojo išlaidas (išskyrus atvejus kai defektų šalinimo išlaidos kompensuojamos iš Sutarties bendrosios dalies 5.8 papunkčio pagrindu sulaikytos sumos), ir sumokėti statinio naudotojui arba Užsakovui (kai taikomas 5.8 papunkčio sąlygos) 20 proc. nuo visų išlaidų, susijusių su statybos defektų šalinimu, dydžio be PVM, šalių iš anksto sutartus minimalius nuostolius.
7. Nenugalimos jėgos (force majeure) aplinkybės
7.1. Nė viena iš Šalių neatsako už dalinį ar visišką  prisiimtų įsipareigojimų neįvykdymą, jeigu ji laiku įrodys, kad įsipareigojimų neįvykdė dėl nenugalimos jėgos aplinkybių.
7.2. Sutarties Šalis, kuri dėl nenugalimos jėgos aplinkybių negali įvykdyti savo įsipareigojimų, privalo nedelsdama, bet ne vėliau kaip per 14 (keturiolika) dienų nuo aplinkybių atsiradimo ar paaiškėjimo, raštu informuoti apie tai kitą Šalį. 
7.3. Nenugalimos jėgos aplinkybėmis laikomos aplinkybės, nurodytos Lietuvos Respublikos civilinio kodekso 6.212 straipsnyje ir Atleidimo nuo atsakomybės esant nenugalimos jėgos aplinkybėms (force majeure) taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840.
8. Šalių atsakomybė
8.1. Rangovas įsipareigoja:
8.1.1. vėluodamas Sutarties specialiojoje dalyje ar Sutarties prieduose nustatytais terminais užbaigti visus  darbus, mokėti Užsakovui 0,1 proc. nuo Sutarties kainos be PVM dydžio Šalių iš anksto sutartus minimalius nuostolius už kiekvieną pavėluotą dieną. Darbai taip pat bus laikomi neužbaigtais, kai paskirtoji Statinio pripažinimo suremontuotu komisija dėl Rangovo kaltės nepripažino suremontuoto statinio (jo dalies) tinkamu naudoti;
8.1.2. vėluodamas Sutarties specialiojoje dalyje ar Sutarties prieduose nustatytais terminais atlikti darbų dalį ar darbų etapą (jei darbai vykdomi pagal projekte numatytus etapus), mokėti Užsakovui 0,2 proc. vėluojamų atlikti darbų dalies ar darbų etapo kainos be PVM dydžio Šalių iš anksto sutartus minimalius nuostolius už kiekvieną pavėluotą dieną;
8.2. Rangovas, per Sutartyje nustatytus terminus nepateikęs Užsakovui Sutartyje nurodytų privalomų dokumentų arba juos pateikęs nekokybiškus, moka Užsakovui 0,02 % nuo Sutarties specialiojoje dalyje nurodytos Sutarties kainos be PVM dydžio Šalių iš anksto sutartus minimalius nuostolius už kiekvieną pavėluotą dieną iki dokumentai bus tinkamai parengti ir pateikti Užsakovui, o dokumentų praradimo atveju, savo lėšomis parengia naujus.
8.3. Rangovas, per Užsakovo nustatytą terminą (Sutarties bendrosios dalies 4.2.14 punktas) nepašalinęs darbų defektų ar atliktų sutartyje nenumatytų darbų padarinių, moka Užsakovui 0,1 % nuo Sutarties specialiojoje dalyje nurodytos Sutarties kainos be PVM dydžio Šalių iš anksto sutartus minimalius nuostolius už kiekvieną pavėluotą dieną iki defektai bus pašalinti. Rangovui atsisakius šalinti darbų defektus ar atliktų sutartyje nenumatytų darbų padarinius, juos gali pašalinti Užsakovas savo sąskaita, o Rangovas tokiu atveju privalo kompensuoti Užsakovui visas su defektų ar Sutartyje nenumatytų darbų padarinių šalinimu susijusias ir turėtas išlaidas ir papildomai sumokėti 20 % šių išlaidų vertės dydžio Šalių iš anksto sutartus minimalius nuostolius.
8.4. Rangovas, per Sutarties bendrosios dalies 6.16 punkte nustatytą terminą nepašalinęs remonto defektų, moka Užsakovui 0,2 % Sutarties specialiojoje dalyje nurodytos Sutarties kainos be PVM dydžio Šalių iš anksto sutartus minimalius nuostolius už kiekvieną pavėluotą dieną, kurių sumokėjimas neatleidžia Rangovo nuo pareigos atlyginti Užsakovo patirtus nuostolius Rangovui nevykdant arba netinkamai vykdant savo įsipareigojimus, susijusius su darbų garantija.
8.5. Rangovui atsisakius arba vengiant šalinti per garantinį laiką nustatytus darbų defektus, Užsakovas turi teisę, apie tai įspėjęs Rangovą raštu, šiuos defektus pašalinti savo sąskaita. Užsakovui pašalinus darbų defektus savo sąskaita, Rangovas privalo kompensuoti Užsakovui visas su defektų šalinimu susijusias ir turėtas išlaidas ir papildomai sumokėti 20 % šių išlaidų vertės be PVM dydžio Šalių iš anksto sutartus minimalius nuostolius. 
8.6. Rangovas sutinka, kad Užsakovas Šalių iš anksto sutartus minimalius nuostolius (netesybas) išskaičiuotų iš darbų kainos. Tokiu atveju Rangovui sumokama darbų kaina, kuri lygi kainai, susidarančiai iš darbų kainos nurodytos Sutarties specialiojoje dalyje, atėmus Šalių iš anksto sutartus minimalius nuostolius, mokėtinus Užsakovui. 
8.7. Rangovui neatlyginama už Sutartyje nenumatytus darbus, dėl kurių atlikimo su Užsakovu nebuvo raštu susitarta. 
8.8. Rangovas visiškai atsako tretiesiems asmenims už jo vykdant darbus padarytus patentų, autorių, turtinių teisių ir kitokių teisių pažeidimus. 
8.9. Nutraukus Sutartį dėl bent vienos iš Sutarties bendrosios dalies 11.2.1 – 11.2.11 punktuose išvardintų priežasčių, Rangovas per 14 (keturiolika) dienų (skaičiuojant nuo Sutarties nutraukimo dienos) turi sumokėti Užsakovui 10 (dešimt) % Sutarties specialiojoje dalyje nurodytos Sutarties kainos be PVM dydžio Šalių iš anksto sutartų minimalių nuostolių, bet ne daugiau kaip visų pagal šią Sutartį neįvykdytų įsipareigojimų vertės (kai darbai vykdomi ir už juos apmokama etapais). Šalių iš anksto sutartų minimalių nuostolių sumokėjimas neatleidžia Rangovo nuo pareigos atlyginti visus Užsakovo patirtus nuostolius, Rangovui nevykdant ar netinkamai vykdant sutartį.
8.10. Šalių iš anksto sutarti minimalūs nuostoliai nemokami, jei ne dėl Rangovo kaltės suremontuotas statinys (jo dalis) nepripažįstamas tinkamu naudoti arba ne dėl Rangovo kaltės Sutartyje numatytu laiku neužbaigiami darbai.
8.11. Užsakovui vėluojant atsiskaityti už atliktus darbus, taikomos Lietuvos Respublikos mokėjimų, atliekamų pagal komercines sutartis, vėlavimo prevencijos įstatymo nuostatos.
9. Sutarties galiojimas 
9.1. Sutarties Šalims pasirašius Sutartį, ji įsigalioja (sąlyga taikoma, jeigu sutarties vykdymas nebus užtikrintas draudimo bendrovės laidavimu arba banko garantija). Jeigu Sutarties vykdymas bus užtikrinamas draudimo bendrovės laidavimu arba banko garantija, Sutartis įsigalioja Šalims ją pasirašius ir Rangovui pateikus Užsakovui Sutarties įvykdymo užtikrinimo banko garantiją ar draudimo bendrovės laidavimo raštą, užtikrinantį Sutarties bendrosios dalies 8.9 punkte nurodytos sumos sumokėjimą. Kartu su draudimo bendrovės laidavimo raštu, Rangovas privalo pateikti draudimo bendrovės raštišką patvirtinimą, kad teikiamas laidavimo raštas yra galiojantis.
9.2. Sutarties 9.1 punkte nurodytuose Sutarties įvykdymo užtikrinimo banko garantijoje ar draudimo bendrovės laidavimo rašte, kuri/is pateikiamas Užsakovui:
9.2.1. privalo būti įrašyta, kad garantas/laiduotojas neatšaukiamai ir besąlygiškai įsipareigoja per 14 (keturiolika) dienų nuo raštiško pranešimo, patvirtinančio Sutarties nutraukimą dėl bent vieno iš   11.2.1 – 11.2.11 punktuose išvardintų priežasčių, iš Užsakovo gavimo, sumokėti Užsakovui Sutarties bendrosios dalies 8.9 punkte nurodytą sumą, pinigus pervedant į Užsakovo sąskaitą. 
9.2.2. Negali būti nurodyta, kad garantas ar laiduotojas atsako tik už tiesioginių nuostolių atlyginimą. Turi būti įsipareigojama atlyginti konkrečią Sutarties įvykdymo užtikrinimo sumą, nurodytą Sutarties 8.9 punkte.
9.2.3. Negali būti įrašytos nuostatos ar sąlygos, kurios įpareigotų Užsakovą įrodyti garantiją ar laidavimo raštą išdavusiai įmonei, kad su Rangovu Sutartis nutraukta teisėtai arba kitaip leistų garantiją ar laidavimo raštą išdavusiai įmonei nemokėti garantija ar laidavimu užtikrinamos (laiduojamos) sumos. 
9.2.4. Sutarties įvykdymo užtikrinimo banko garantija arba draudimo bendrovės laidavimo raštas turi galioti 2 (dvejais) mėnesiais ilgiau nei Sutartyje ar jos prieduose nustatytas visų darbų atlikimo galutinis terminas.
9.2.5. Banko garantija arba draudimo bendrovės laidavimo raštas, neatitinkantys Sutarties bendrosios dalies 9.2.1 – 9.2.4 punktuose nustatytų reikalavimų, nebus priimami ir Sutartis neįsigalios.
9.3. Sutarties įvykdymo užtikrinimo banko garantiją ar draudimo bendrovės laidavimo raštą, užtikrinantį Sutarties bendrosios dalies 8.9 punkte nurodytos sumos sumokėjimą, Rangovas pateikia Užsakovui ne vėliau kaip per 5 (penkias) dienas po Sutarties pasirašymo.
9.4. Jei Sutarties vykdymo metu sutarties įvykdymo užtikrinimą išdavęs juridinis asmuo (bankas ar draudimo bendrovė) negali įvykdyti savo įsipareigojimų, Rangovas per 10 (dešimt) dienų pateikia naują Sutarties vykdymo užtikrinimą, tokiomis pačiomis sąlygomis kaip ir ankstesnysis. Jei Rangovas nepateikia naujo sutarties įvykdymo užtikrinimo, Užsakovas turi teisę nutraukti Sutartį joje nustatyta tvarka (jeigu sutarties vykdymas bus užtikrintas draudimo bendrovės laidavimu arba banko garantija).
9.5. Sutarties įvykdymo užtikrinimas grąžinamas per 10 (dešimt) dienų nuo šio užtikrinimo galiojimo termino pabaigos Rangovui pateikus raštišką prašymą (jeigu sutarties vykdymas bus užtikrintas draudimo bendrovės laidavimu arba banko garantija).
9.6. Sutarties sąlygos jos galiojimo laikotarpiu gali būti keičiamos vadovaujantis Viešųjų pirkimų įstatymo 89 straipsnyje nustatyta tvarka ir sąlygomis.
9.7. Sutartis galioja iki visiško Šalių  sutartinių įsipareigojimų įvykdymo.
9.8. Sutarties galiojimas gali būti pratęstas Sutarties Specialiojoje dalyje nustatytomis sąlygomis.
10. Sutarties pakeitimas ar sustabdymas 
10.1. Jeigu Rangovui vykdant darbus atsiranda trukdžių arba kitokių kliūčių, trukdančių tinkamai vykdyti darbus pagal Sutartį, jis privalo raštu nedelsdamas, bet ne vėliau kaip per 1 (vieną) darbo dieną, apie tai pranešti Užsakovui, pateikdamas minėtų aplinkybių egzistavimo įrodymus. Tokiu atveju Rangovas turi teisę prašyti Užsakovo sustabdyti darbų pagal Sutartį vykdymą, kol bus pašalinti nurodyti trukdžiai ar kliūtys. Užsakovui sutikus, darbai gali būti sustabdomi tik minėtų aplinkybių egzistavimo laikotarpiui, ir jas pašalinus Rangovas privalo nedelsiant atnaujinti darbų vykdymą. Darbų vykdymas nestabdomas, jeigu aplinkybės, dėl kurių atsiradimo yra prašoma stabdyti darbus, atsiradimo dėl Rangovo kaltės (įskaitant dėl subrangovų/subtiekėjų kaltės) arba šių aplinkybių atsiradimo rizika pagal Sutartį yra numatyta Rangovui.
10.2. Darbai gali būti sustabdyti dėl šių aplinkybių: papildomų tyrimų ir tyrinėjimų, kurie nebuvo numatyti, bet kuriuos būtina atlikti, poreikio; papildomų projektavimo paslaugų (kai darbai buvo perkami pagal techninį projektą), be kurių negalima užbaigti Sutarties, poreikio; dėl statinio projekto klaidų; kai vėluojama perduoti statybvietę (rekonstruojamame pastate dar veikia įstaigos ir pan.); trečiųjų šalių įtakos; dėl finansavimo sustabdymo ar trūkumo; būtinas papildomas laikas įvykdyti papildomų darbų viešąjį pirkimą; dėl nenugalimos jėgos ar kitų aplinkybių, kurios nebuvo žinomos pirkimo vykdymo metu. 
10.3. Užsakovas turį teisę savo iniciatyva sustabdyti darbų vykdymą, nustačius Sutarties bendrosios dalies 10.2 papunktyje nurodytas aplinkybes arba dėl kitų svarbių priežasčių, įtakojančių Sutarties vykdymą. Rangovas privalo nedelsiant, bet ne vėliau kaip per 1 (vieną) darbo dieną, sustabdyti darbų, jų dalies arba darbų etapo vykdymą, gavęs raštišką pranešimą iš Užsakovo, kuriame nurodoma tai padaryti. Darbų sustabdymas nereiškia Sutarties nutraukimo.
10.4. Jeigu darbai sustabdomi ilgesniam nei 90 (devyniasdešimties) dienų laikotarpiui, kiekviena Sutarties Šalis gali vienašališkai nutraukti Sutartį, pranešant apie tai kitai Sutarties Šaliai raštu ne vėliau kaip prieš 15 (penkiolika) darbo dienų. Pasinaudoti šiame papunktyje suteikta teise vienašališkai nutraukti Sutartį šalys gali tik darbų vykdymo sustabdymo aplinkybių egzistavimo laikotarpiu.
10.5. Sutarties šalis, kuriai tapo žinoma apie darbų vykdymo sustabdymo aplinkybių išnykimą, privalo apie tai raštu informuoti kitą Sutarties šalį ne vėliau kaip per 2 (dvi) darbo dienas nuo sužinojimo dienos.  Darbų vykdymo sustabdymo aplinkybėms išnykus, Sutarties šalys sudaro rašytinį susitarimą dėl sutartinių terminų pratęsimo. Sutartiniai terminai pratęsiami laikui, kuriam buvo sustabdytas darbų vykdymas.
11. Sutarties nutraukimas
11.1. Sutartis gali būti nutraukta:
11.1.1. raštišku Šalių susitarimu; 
11.1.2. nenugalimos jėgos aplinkybėms užtrukus ilgiau nei 3 (trys) mėnesius ir abiem Šalims nesudarius susitarimų dėl šios Sutarties pakeitimo, leidžiančio Šalims toliau vykdyti savo įsipareigojimus.
11.2. Užsakovas, ne vėliau kaip prieš 15 (penkiolika) dienų raštu informavęs Rangovą turi teisę vienašališkai nutraukti Sutartį, jeigu:
11.2.1. Rangovas ilgiau kaip 10 (dešimt) dienų vėluoja pradėti darbus Sutarties specialioje dalyje nurodytu terminu;
11.2.2. Rangovas ilgiau kaip 20 (dvidešimt) dienų vėluoja užbaigti darbus Sutarties specialioje dalyje nurodytu terminu;
11.2.3. Rangovas nepateikia ar vėluoja pateikti Užsakovui pagal Sutartį privalomus dokumentus Sutarties specialiojoje ar Bendrojoje dalyje nurodytais terminais; 
11.2.4. Rangovas nepašalina darbų defektų ar atliktų sutartyje nenumatytų darbų padarinių Sutarties specialiojoje dalyje nurodytu terminu;
11.2.5. Rangovas vienašališkai didina darbų kainas/įkainius, išskyrus Sutartyje numatytus atvejus;
11.2.6. Rangovas nevykdo Sutarties bendrosios dalies 9.4 punkte numatyto įsipareigojimo (jeigu taikoma);
11.2.7. Rangovo atliktų darbų kokybė neatitinka Sutartyje ir jos priede(-uose) nustatytų reikalavimų;
11.2.8. Rangovas vienašališkai be Užsakovo sutikimo sustabdo Sutarties vykdymą išskyrus Sutarties bendrosios dalies 4.1. punkte numatytą atvejį;
11.2.9. Rangovas ilgiau kaip 20 (dvidešimt) dienų nevykdo kitų Sutartyje nustatytų įsipareigojimų; 
11.2.10. Rangovas bankrutuoja arba yra likviduojamas, sustabdo ūkinę veiklą arba kituose teisės aktuose numatyta tvarka susidaro analogiška situacija;
11.2.11. Rangovas, įsiteisėjusiu kompetentingos institucijos ar teismo sprendimu yra pripažintas kaltu dėl profesinio pažeidimo, sukčiavimo, korupcijos, pinigų plovimo, dalyvavimo nusikalstamoje organizacijoje;
11.2.12. Sutarties galiojimo laikotarpiu Rangovas yra įtraukiamas į Nepatikimų tiekėjų sąrašą arba Melagingą informaciją pateikusių tiekėjų sąrašą.
11.2.13. paaiškėja, kad Rangovas (įskaitant subrangovus ar subtiekėjus) nėra patikimas ir kelia pavojų nacionaliniam saugumui.
11.2.14. Sutarties vykdymo metu paaiškėja Viešųjų pirkimų įstatymo 46 straipsnio 1 dalyje  numatytos aplinkybės;
11.2.15. Sutarties vykdymo metu paaiškėja, kad Sutartis buvo pakeista pažeidžiant Viešųjų pirkimų įstatymo 89 straipsnį/Viešųjų pirkimų atliekamų gynybos ir saugumo srityje įstatymo 53 straipsnį.
11.2.16. paaiškėja, kad darbai nebereikalingi ir toliau netikslinga tęsti Sutarties vykdymą.
11.3. Sutarties bendrosios dalies 11.2.1, 11.2.2, 11.2.4–11.2.8, 11.2.11–11.2.15 punktuose nurodyti atvejai laikomi esminiais Sutarties sąlygų pažeidimais.
11.4. Nutraukus Sutartį Rangovas per 15 (penkiolika) dienų nuo Sutarties nutraukimo dienos privalo Užsakovui gražinti visus iš Užsakovo gautus dokumentus ir sumokėtą avansą (jei toks buvo sumokėtas) už darbus, kurie nebuvo atlikti ir palikti statybvietę, perduodant ją Užsakovui pagal Statybvietės perdavimo ir priėmimo aktą.
12. Ginčų sprendimo tvarka
12.1. Sutartis sudaryta ir turi būti aiškinama pagal Lietuvos Respublikos teisę.
12.2. Visi tarp Sutarties Šalių kilę ginčai ar nesutarimai, susiję su Sutartimi, sprendžiami derybų būdu, o nepavykus taip išspręsti ginčo, jis bus nagrinėjamas Lietuvos Respublikos teisės aktų nustatyta tvarka Lietuvos Respublikos teismuose pagal Užsakovo buveinės vietą.
13. Susirašinėjimas
13.1. Visi su Sutartimi susiję pranešimai, prašymai, kiti dokumentai ar susirašinėjimas yra siunčiami lietuvių/anglų (taikoma, jeigu sutartis sudaroma anglų kalba) kalba elektriniu paštu ar siunčiant registruotu ar kurjerių (pasiuntinių) paštu kiekvienam iš jų Sutartyje nurodytu atitinkamu adresu. Pranešimai dėl Sutarties nutraukimo visais atvejais įteikiami Užsakovo ir Rangovo atstovams asmeniškai ir pasirašytinai arba siunčiant registruotu ar kurjerių (pasiuntinių) paštu Sutartyje nurodytais adresais. . Pranešimai turi būti siunčiami Sutarties specialiojoje dalyje Šalių rekvizituose nurodytais adresais arba elektroniniais paštais. Jei siuntėjui reikia gavimo patvirtinimo, jis nurodo tokį reikalavimą pranešime.
13.2. Šalys įsipareigoja ne vėliau kaip per 3 (tris) darbo raštu viena kitai pranešti apie Sutarties specialiojoje dalyje nurodytų Šalies rekvizitų pasikeitimą. Sutarties Šalis nepranešusi apie savo rekvizitų pasikeitimą laiku, negali reikšti pretenzijų dėl kitos Šalies veiksmų, atliktų vadovaujantis Sutartyje pateiktais Šalies rekvizitais.
14. Informacijos konfidencialumas, slaptumas ir asmens duomenys 
14.1. Šalys sutinka laikyti šios Sutarties sąlygas, visą dokumentaciją ir informaciją, kurią Sutarties šalys gauna viena iš kitos vykdydamos Sutartį, konfidencialia ir be išankstinio kitos Šalies rašytinio sutikimo neplatinti trečiosioms šalims apie ją jokios informacijos, išskyrus atvejus, kai to reikalaujama LR teisės aktų nustatyta tvarka. Už informacijos pagal šią Sutartį paskleidimą, kaltoji šalis, privalo atlyginti kitai Šaliai dėl to atsiradusius nuostolius.
14.2. Šio įsipareigojimo pažeidimu nebus laikomas viešas informacijos apie Užsakovą atskleidimas, jei Užsakovas pažeidžia mokėjimo terminus, ir informacijos apie Rangovą atskleidimas, jei Rangovas pažeidžia darbų atlikimo terminus. 
14.3. Sutartyje ir jos prieduose nurodyti asmens duomenys (vardai, pavardės, kontaktinė informacija) gali būti naudojami tik nustatant Šalių ar Gavėjo atsakingus asmenis už Sutarties vykdymą ir bendrauti Sutarties vykdymo klausimais. Jei Sutarties vykdymo metu yra tvarkomi kokie nors papildomi asmens duomenys, šie duomenys ir jų tvarkymo tikslas yra įvardinami Sutarties Specialiojoje dalyje.
14.4. Sutarties šalys užtikrina, kad su asmens duomenimis tvarkomais vykdant Sutartį susipažins tik tie asmenys, kuriems tai yra būtina vykdant įsipareigojimus pagal Sutartį. 
14.5. Sutartyje ir jos prieduose nurodyti asmens duomenys be atskiro kitos šalies sutikimo negali būti perduoti tretiesiems asmenims, išskyrus Rangovo įvardintus subtiekėjus ir Gavėją (jei toks nurodytas), kurie yra pasitelkiami Sutarties vykdymui ir tik tais atvejais, kai tai yra būtina Sutarties vykdymui arba tokių duomenų neatskleidimas sukeltų itin didelius sunkumus vykdant Sutartį. Jei subtiekėjas Sutartyje numatyta tvarka yra keičiamas, turi būti gautas atskiras kitos Šalies sutikimas dėl duomenų perdavimo. 
14.6. Jei Sutarties vykdymo metu paaiškėja, kad yra tvarkomi asmens duomenys, kurie nėra aptarti Sutarties sąlygose, Sutarties šalys turi nedelsiant informuoti kitą šalį dėl tokių duomenų ir išlaikyti šių duomenų konfidencialumą. 
14.7. Visi asmens duomenys, kurie buvo tvarkomi siekiant įvykdyti Sutartyje numatytus įsipareigojimus, gali būti tvarkomi iki to momento, kai pasibaigia Šalių prievolės pagal šią Sutartį. Gali būti nenaikinami tik tokie asmens duomenys, kurių sunaikinimas reikštų neprotingai dideles laiko ar finansines sąnauda ir būtų nepateisinamas tolesnio sutarties rezultato naudojimo tikslais. 
14.8. Šalys privalo imtis pakankamų techninių ir organizacinių priemonių informacijos saugumui ir konfidencialumui užtikrinti. Apie bet kokį Šalių dėl šios Sutarties vykdymo  padarytą duomenų tvarkymo pažeidimą, Šalys viena kitą informuoja per 1 darbo dieną. Pranešime apie pažeidimą privalo būti nurodytas pažeidimo pobūdis, galimos pažeidimo pasekmės ir priemonės, kurių buvo imtasi, pažeidimo padariniams panaikinti ar sušvelninti.
14.9. Šalys neatlygina viena kitos patirtų išlaidų ir nuostolių dėl asmens duomenų tvarkymo įsipareigojimų pagal šią Sutartį vykdymo. 
15. Baigiamosios nuostatos
15.1. Pagal Sutartį darbų priežiūrą vykdys Sutarties specialiojoje dalyje nurodytas Užsakovo atstovas.
15.2. Sutartyje nurodytų dokumentų perdavimo ir priėmimo faktas visais atvejais turi būti įforminamas Šalių pasirašytais dokumentų perdavimo ir priėmimo aktais.
15.3. Sutartis sudaryta lietuvių kalba dviem egzemplioriais (po vieną kiekvienai Šaliai). Abu tekstai autentiški ir turi vienodą teisinę galią. Atsiradus neatitikimams tarp tekstų lietuvių ir anglų kalbomis, pirmenybė teikiama tekstui anglų kalba (taikoma, jeigu sutartis sudaroma lietuvių ir anglų kalba). 
15.4. Šią sutartį sudaro Sutarties bendroji ir specialioji dalys bei sutarties priedas (-ai). Visi šios Sutarties priedai yra neatskiriama Sutarties dalis.
15.5. Nė viena iš Šalių neturi teisės perduoti trečiajam asmeniui teisių ir įsipareigojimų pagal šią Sutartį be išankstinio raštiško kitos Šalies sutikimo.
15.6 Pažeidęs Sutarties bendrosios dalies 15.5 punkte nurodytą įpareigojimą Rangovas moka Užsakovui 5 % sutarties/pasiūlymo kainos be PVM dydžio šalių iš anksto sutartų minimalių nuostolių sumą, jeigu sutarties Specialiojoje dalyje nenustatyta kitaip.
15.7. Rangovas garantuoja, kad turi visas Sutarties įvykdymui reikalingas licencijas, sertifikatus, leidimus ir pan. Rangovas įsipareigoja atlyginti Užsakovui nuostolius, jeigu Užsakovui būtų pateikta pretenzijų ar iškelta bylų dėl patentų ar licencijų pažeidimų, kylančių iš Sutarties ar padarytų ją vykdant. 
15.8. Sutarties Šalys patvirtina, kad sudarydamos Sutartį neviršijo ir nepažeidė savo kompetencijos (įstatų, nuostatų, statuto, jokio Sutarties šalies valdymo organo (savininko, steigėjo ar kito kompetentingo subjekto) nutarimo, sprendimo, įsakymo, jokio privalomo teisės akto (taip pat ir lokalinio, individualaus), sandorio, teismo sprendimo (nutarties, nutarimo) ar kt.).
15.9. Sutarties vykdymas gali būti aiškinamas Šalių raštišku sutarimu, tačiau toks aiškinimas negali keisti Sutarties sąlygų.
15.10. Šalių rekvizitai nurodomi Sutarties specialiojoje dalyje. Rekvizituose turi būti nurodyti Šalių juridinio asmens kodas, adresas, telefono numeris, elektroninis paštas, banko sąskaitos numeris, kontaktinio asmens duomenys (pareigos, vardas, pavardė, telefonas, elektroninis paštas). 

Sutarties Nr.          
1 Priedas		

[bookmark: _Toc147739116] „K-9 PASTATO FASADO DEFEKTINIŲ VIETŲ REMONTO DARBŲ KIEKIAI IR KAINA/ĮKAINIS“ 
(Rangovo konkurso pasiūlymas)
[bookmark: _Hlk234310965]K-9 PASTATO FASADO DEFEKTINIŲ VIETŲ REMONTO DARBŲ KAINA 

	[bookmark: _Hlk234310996]Eil.
Nr.
	Darbų pavadinimas 
	Techninės specifikacijos žymuo
	Mato
vnt.
	Kiekis
	Mato vnt. kaina EUR be PVM
	Suma, EUR be PVM (5*6)

	1
	2
	3
	4
	5
	6
	7

	K-9 PASTATO FASADO DEFEKTINIŲ VIETŲ REMONTO DARBAI PAGAL KAINĄ

	1
	Paviršių uždengimas klojant polietileninę plėvelę
	TS-01
	100 m²
	1,20
	
	

	7
	Statybinių šiukšlių išvežimas
	TS-04
	t
	6,00
	
	

	PVM suma:
	

	Iš viso suma, su PVM:
	



[bookmark: _Hlk234311076]K-9 PASTATO FASADO DEFEKTINIŲ VIETŲ REMONTO DARBŲ ĮKAINIS

	[bookmark: _Hlk234311189]Eil.
Nr.
	Darbų pavadinimas
	Techninės specifikacijos žymuo
	Mato
vnt.
	Preliminarus kiekis
	Mato vnt. įkainis EUR be PVM
	Suma, EUR be PVM (5*6)

	1
	2
	3
	4
	5
	6
	7

	K-2 PASTATO FASADO DEFEKTINIŲ VIETŲ REMONTO REMONTO DARBAI PAGAL ĮKAINĮ

	2
	Fasadų nuplovimas aukšto slėgio plovimo įranga
	TS-03
	100 m²
	10,00
	
	

	3
	Pastolių įrengimas, išardymas, pastolių uždengimas apsaugine danga ir nudengimas
	TS-02
	100 m²
	10,00
	
	

	4
	Fasado defektinio tinko šalinimas rankiniu būdu, gruntavimas, dekoratyvinės dangos iš struktūrinio tinko atstatymas
	TS-03
	100 m²
	2,71
	
	

	5
	Fasado dažymas 
	TS-03
	100 m²
	9,62
	
	

	6
	Siūlių sandarinimas silikonu
	TS-03
	m
	80,00
	
	

	PVM suma: 
	

	Iš viso suma,  su PVM:

K-9 PASTATO FASADO DEFEKTINIŲ VIETŲ REMONTO DARBŲ TECHNINĖ SPECIFIKACIJA

	Žymuo
	Medžiagų, gaminių pavadinimas
	Panaudojimo sritis
	Techniniai reikalavimai

	
	
	
	

	
	
	
	

	1
	2
	3
	4

	TS-01
	Polietileninė plėvelė, kitos medžiagos apsaugai nuo paviršių pažeidimų, pasiruošimo darbams
	Paruošiamieji darbai, paviršių uždengimas, apsauga nuo paviršių pažeidimų
	Prieš remonto darbus polietilenine plėvele ar kitomis medžiagomis turi būti apsaugoti nuo pažeidimų langai, palangės, durys, lietvamzdžiai, pastato inžineriniai įrenginiai ir kiti fasade, prie fasado esami elementai, kurie nebus remontuojami. Trukdantys darbams įrenginiai, elementai gali būti nuimti nuo fasado ir po remonto darbų atstatyti į vietą. Po darbų turi būti išvežamos statybinės atliekos, šiukšlės ir sutvarkoma darbų vieta, pažeista veja, teritorija. Negali būti remontinių medžiagų, dažų nuotėkių ant paviršių. Baigus remonto darbus teritorija turi būti palikta švari ir tvarkinga. Po remonto darbų nuo langų, palangių, kitų paviršių nuvalomos dulkės.
Vykdant darbus pavojingos vietos aptveriamos tvoromis, įspėjamosiomis juostomis ir pastatomi įspėjamieji ženklai apie gręsianti pavojų. 

	TS-02
	Pastoliai, pastolių uždengimo plėvelė
	Pastolių įrengimui
	Aukštuminių darbų vykdymo priemones ir technologijas pasirenka Rangovas ir suderina su Užsakovu. Esant poreikiui gali būti įrengiami fasadiniai pastoliai pagal pastolių gamintojų montavimo instrukcijas ir LR teisinių aktų reikalavimus. Pastoliai uždengiami tvarkinga pastolių uždengimo plėvele. Remontuojamo fasado paviršiaus plotai remonto metu ir kol nebaigs džiūti dažai negali būti paveikti lietaus. Laiptinių zonoje remonto metu paliekamas bent vienas dengtas stogeliu praėjimas kiekvienoje laiptinėje. Demontuojant pastolius sutvarkomos pastolių tvirtinimo vietos – atstatoma pažeista sienų konstrukcija, apdaila.

	TS-03
	Gruntai, tinkai, glaistai, dažai ir kitos medžiagos fasado, cokolio remonto darbams
	Fasadų remontui
	Remontuojamos cokolio, viršcokolinės fasadų vietos su atsisluoksniavusiu, pažeistu apdailiniu sluoksniu. Preliminarios remontuojamos vietos nurodytos pridedame fasadų brėžinyje (K-9 fasadai ir K-9 planas). 
Remontuojamo fasado plotai plaunami vandens srove (60 bar). Pelėsio, kerpių, grybelio pažeistas paviršius taip pat nuplaunamas skystomis valymo priemonėmis nuo pelėsių kerpių, grybelių ir praplaunamas vandeniu.

Fasado remonto metu privaloma išskusti gremžtuku atsisluoksniavusį tinką iki stipriai prikibusio sluoksnio, plyšius, įtrūkimus ir išdaužas užglaistyti, uždėti struktūrinį tinką. Esant poreikiui naujas tinkas armuojamas tinkleliu, atkuriami pažeisti cokoliniai, kampiniai ir kiti profiliai.

Remontui (apdailiniam sluoksniui) naudojamas esamo fasado spalvos ir analogiškos struktūros silikoninis tinkas. Atlikus pažeistų fasado vietų remonto darbus sprendžiama dėl fasado paviršiaus dažymo poreikio. Remontuotos struktūriniu tinku vietos turi būti dažomos jei jos vizualiai matomos stovint priešais pastatą. Dažymo poreikį /būtinumą sprendžia Užsakovas. Struktūrinio tinko, dažų spalva, esant poreikiui turi būti koreguojama, kol atitiks esamą fasado spalvą. 
Remontuojamų dažomų plotų ir neremontuotų plokštumų susijungimo linijos turi būti griežtai vertikalios ir horizontalios, pagal galimybę einančios nuo langų angokraščių kampų. Prieš atliekant dažymo darbus dažomi plotai turi būti suderinti su Užsakovu.

Lokalios netektys nugruntuojamos Putzgrund 610 arba analogiškų savybių gruntu (min. 0,3kg/m2). Pažeistos tinko vietos nutinkuojamos dekoratyviniu spalvintu silikoniniu tinku Amphisilan FP-R20 arba analogiškų savybių spalvintu silikoniniu tinku (min. 2,4kg/m2). Atkuriama faktūra analogiška esamai paviršiaus faktūrai ("lietučio"). Cokolinė dalis ir, pagal poreikį, viršcokolinė fasado dalis dažoma matiniais silikoniniais dažais Amphisilan-Plus arba analogiškų savybių dažais (min. 0,3ltr/m2). Gruntinis, išlyginamasis, tinko bei apdailinis dažų sluoksniai turi būti iš vieno gamintojo. Visos medžiagos turi būti naudojamos pagal gamintojo paruoštas naudojimo instrukcijas, aprašymus, techninių duomenų lapus ir rekomendacijas.

Remontuotų vietų, apdailos kokybė turi būti tokia, kad neišsiskirtų iš statinio apdailos visumos ir neprastesnė nei buvusi, nesimatytų naujai tinkuotų, glaistytų vietų ribų su neremontuotomis vietomis, naujai užnešto ir seno tinko sluoksniai turi būti viename lygyje. Dekoratyvinio tinko ištaisymai 3 m atstumu nuo paviršiaus neturi būti matomi.
Pagal poreikį užsandarinamos, hermetizuojamos siūlės tarp apdailinio sluoksnio ir langų, durų, kitų statinio konstrukcijų. Naudojamas silikonas skirtas lauko darbams ir renovacijai limpantis ir prie drėgnų paviršių.

Tinko, dažų, silikono spalvos derinamos su Užsakovu.

	TS-04
	Statybinės atliekos
	Statybinių šiukšlių išvežimui
	Statybos metu susidariusios atliekos rūšiuojamos bei tvarkomos LR galiojančių teisės aktų nustatyta tvarka. Statybvietėje atliekos kraunamos į konteinerį ir išvežamos į statybinio laužo surinkimo aikštelę ar įmonę. Priėmus atliekas, išrašoma sąskaita-faktūra, kurią Rangovas saugo iki objekto pridavimo.


1. Visiems statinio paprastojo remonto darbų žiniaraštyje, techninėje specifikacijoje nurodytiems darbams tinkamai atlikti reikalingos medžiagos (tarp jų ir papildomos), gaminiai, įrenginiai, darbo jėgos resursai, kitos būtinos darbams atlikti išlaidos turi būti įvertintos, todėl rangovas prieš teikdamas savo komercinį pasiūlymą ir pasirašydamas paprastojo remonto darbų sutartį privalo faktiškai apžiūrėti planuojamą remontuoti objektą, pasitikrinti žiniaraštyje pateiktų ir reikalingų atlikti darbų apimtis ir į savo pasiūlymo kainą įtraukti visus darbus, medžiagas, gaminius, įrenginius, mechanizmus, darbo jėgos ir laiko resursus, reikalingus papildomus tyrimus ir kitas išlaidas, būtinas numatytiems remonto darbų kiekių žiniaraštyje, techninėje specifikacijoje darbams iki galo atlikti. Visų naudojamų medžiagų gamintojo paruoštose naudojimo instrukcijose, aprašymuose, techninių duomenų lapuose ir rekomendacijose numatyti paruošiamieji darbai, reikalingos tuos darbus atlikti medžiagos, mechanizmai, papildomos darbo ir laiko sąnaudos yra privalomos ir turi  būti įvertintos, net jei jos nėra aprašytos remonto darbų žiniaraštyje, techninėje specifikacijoje.
2. Darbai atliekami vadovaujantis Lietuvos Statybos įstatymu, Statybos techniniais reglamentais, Statybos taisyklėmis ir kitais statybos procesą reglamentuojančiais teisės aktais. 
3. Visos remonto darbams skirtos naudoti medžiagos prieš pradedant remonto darbus turi būti suderintos su Užsakovu. 
4. Užbaigus dažymo darbus, rangovas turi neatlyginamai palikti po 5 litrus naudotos spalvos dažų, dekoratyvinio tinko.
5. Rangovas prisiima visą atsakomybę, kad statybos darbus atliktų tik asmenys turintys suformuotus galiojančius skaidriai dirbančiojo ID kodus. Kodai turi būti pateikti Užsakovui.
6. Visoms medžiagoms ir gaminiams turi būti pateiktos eksploatacinių savybių deklaracijos pagal statybos techninį reglamentą STR1.01.04:2015 „Statybos produktų, neturinčių darniųjų techninių specifikacijų, eksploatacinių savybių pastovumo vertinimas, tikrinimas ir deklaravimas.

ATLIKTŲ DARBŲ REZULTATO PERDAVIMO – PRIĖMIMO AKTAS (FORMA)

2026 m. ___         ___ mėn. _   _ d.
Vilnius
Statybos objektas: __________.

Užsakovas: .........................
Rangovas:   UAB „___________________“

	Šis aktas sudarytas vadovaujantis 2024-__-__ Paprastojo remonto darbų rangos viešojo pirkimo–pardavimo sutarties Nr. __________ (toliau – Sutartis) bendrosios dalies 6 punktu.
Šiuo aktu Šalys patvirtina, kad visi remonto darbai, kuriuos Rangovas įsipareigojo atlikti pagal Sutartį yra atlikti pilnai ir tinkamai.
Pilną ir tinkamą remonto darbų atlikimą konstatuoja suremontuoto statinio pripažinimo tinkamu naudoti komisija, sudaryta iš Užsakovo atstovų:
..................................... ___________________,
ir dalyvaujant Rangovo atstovams:
 ___________________.

Užsakovas ir Rangovas patvirtina, kad: 
1. Rangovas iki Atliktų darbų rezultato perdavimo – priėmimo akto pasirašymo dienos įvykdė visus savo įsipareigojimus, kurie buvo numatyti Sutartyje ir jos prieduose ir privalėjo būti įvykdyti iki šio akto pasirašymo dienos, išskyrus nurodytus šio akto pastabose;
2.  Rangovas perdavė visus atliktus darbus ir įvykdė kitus įsipareigojimus, kurie buvo numatyti Sutartyje ir jos prieduose ir privalėjo būti įvykdyti iki šio akto pasirašymo dienos, išskyrus nurodytus šio akto pastabose;
3.  Užsakovas priėmė visus atliktus darbus ir įvykdė kitus įsipareigojimus, kurie buvo numatyti Sutartyje ir jos prieduose ir privalėjo būti įvykdyti iki šio akto pasirašymo dienos, išskyrus nurodytus šio akto pastabose;
4. Rangovas perdavė, o Užsakovas priėmė Sutartyje numatytus, su atliktais darbais susijusius dokumentus, išvardintus šio akto priede Nr.1 (įrašoma jei perduodami);
5. Rangovas perdavė Užsakovui dokumentą (akto priedas Nr. 2), kuriuo užtikrinamas garantinio laikotarpio prievolių įvykdymas pagal pasirašytą Sutartį.

 Pastabos:
________________________________________________________________________________________________________________________________________________________________

Priedas Nr. 1. Dokumentai: ..................................... (.......lapų).
Priedas Nr. 2. dokumentas, kuriuo užtikrinamas garantinio laikotarpio prievolių įvykdymas pagal pasirašytą Sutartį (įrašyti pateiktą dokumentą).

Darbus priėmė:					Darbus perdavė:
Užsakovas						Rangovas

